open-index/open-wikipedia-markdown huggingface dataset:
ဓာတုကထာ

**ဓာတုကထာကျမ်း** သည် ခန္ဓာ အာယတန ဓာတ် တို့ဖြင့် ဝေဖန်ဟောကြားသောကျမ်းဖြစ်သည်။ ရုပ် နာမ် ၂-ပါးကိုပင် ခန္ဓာ ဟူ၍လည်းကောင်း၊ အာယတန ဟူ၍လည်းကောင်း၊ ဓာတ် ဟူ၍ လည်းကောင်း ခေါ်သည်။ ထိုတွင် ဓာတ်သည် ခန္ဓာ၊ အာယတန တို့ထက် အရေအတွက်အားဖြင့် များသောကြောင့် ဓာတ်ကို ခေါင်းတည်ပြီး "ဓာတုကထာ" ဟု ခေါ်ရခြင်းဖြစ်သည်။ ဓမ္မသင်္ဂဏီ၊ ဝိဘင်းတို့၌ ဟောကြားခဲ့သော ပရမတ္ထတရားများကို ခန္ဓာနည်း၊ ဓာတ်နည်း၊ အာယတနနည်းတို့ဖြင့် ဝေဖန် ဟောကြားထားသည်။
-----------
ဓာတုကထာကျမ်းနိဒါန်း …

မြတ်စွာဘုရားရှင်သည် ၁၈-ပါးသောအပြားတို့ဖြင့် ဝိဘင်းကျမ်းကို ဟောတော်မူသည်။ ထိုဝိဘင်းကျမ်း၏အခြားမဲ့၌ပင် ၁၈-ပါးသောဓာတ်အပြားကို သင်္ဂဟော အသင်္ဂဟော အစရှိသော ၁၄ နယတို့၏အစွမ်းဖြင့် ညွှန်ပြတော်မူလိုသောကြောင့် ဝိဘင်းကျမ်း၏အခြားမဲ့၌ ဓာတုကထာကျမ်းကိုသာ ဟောတော်မူ၏။ ယမိုက်ကျမ်း၊ ပဋ္ဌာန်းကျမ်းတို့ကို ဟောတော်မမူပါ။ 

**ဓာတုကထာအဓိပ္ပါယ်**

မိမိသဘောကို ဆောင်တတ်သောကြောင့် ခန္ဓာအစ အရဏအဆုံးရှိသော တရားတို့သည် ဓာတုမည်၏။ ထိုဓာတုမည်သော ခန္ဓာအစ အရဏအဆုံးရှိသောတရားတို့ကို ဟောရာ ဟောကြောင်းကျမ်းဖြစ်သောကြောင့် ဓာတုကထာမည်၏။ 

ဓာတုကထာကျမ်း၌ ဓာတ်ကိုသာဟောသည်မဟုတ်၊ ခန္ဓာ,  အာယတနတို့ကိုလည်း ဟောသေးသည်။ သို့သော် ခန္ဓာ,  အာယတန,  ဓာတ် ၃ မျိုးတွင် ဓာတ်သာ များသောအပြား ရှိခြင်းကြောင့် အရာကျယ်ရကား ဓာတ်ဖြင့်သာမှတ်သား၍ ဓာတုကထာဟု ဆိုရသည်။ 

ဓာတုကထာကျမ်းသည် အဘိဓမ္မာ ၇ ကျမ်းအနက် တတိယမြောက်ကျမ်းဖြစ်သည်။ ဓာတုကထာကျမ်းတွင် အကျဉ်းမာတိကာ(ဉဒ္ဒေသ)နှင့် အကျယ် ဝေဖန်ခြင်း (နိဒ္ဒေသ)ဟူ၍ နှစ်ပိုင်းပါဝင်သည်။ ထို ၂-ပါးတို့တွင် ဥဒ္ဒေသကို ရှေးဦးစွာ ဟောတော်မူ၏။ ထိုဥဒ္ဒေသသည် မာတိကာမည်၏။ 

အကျဉ်းမာတိကာ ၅ မျိုး ရှိသည်။၎င်းတို့မှာ __

၁။ နယမာတိကာ

၂။ အဗ္ဘန္တရမာတိကာ

၃။ နယမုခမာတိကာ

၄။ လက္ခဏမာတိကာ

၅။ ဗာဟိရမာတိကာတို့ဖြစ်ကြသည်။ 

ဒုတိယပိုင်းဖြစ်သော နိဒ္ဒေသတွင် ခန္ဓာအစ အရဏအဆုံးရှိသောတရားတို့ကို နည်း(၁၄)နည်းတို့ဖြင့် အကျယ်ဝေဖန်ပြထားသည်။ 

မိမိသဘောကို ဆောင်တတ်သောသဘောကြောင့် ခန္ဓာအစ အရဏအဆုံးရှိသော တရားတို့ကို ဓာတုဟုခေါ်သည်။ ဓာတုမည်သော ထိုခန္ဓာအစ အရဏအဆုံးရှိသော တရားတို့ကို ဟောရာဟောကြောင်း ဖြစ်သောကြောင့် ဤကျမ်းကို ဓာတုကထာဟုခေါ်သည်။ (တစ်နည်း) ဓာတ်တို့ဖြင့် ခန္ဓာအစ အရဏအဆုံး ရှိသောတရားတို့ကို ဟောအပ်ရာဟောအပ်ကြောင်း ဖြစ်သောကြောင့်လည်း ဓာတုကထာဟုခေါ်သည်။ (တစ်နည်း) ပရမတ္ထသဘောတရားများကို ဟောအပ်ရာ ဟောအပ်ကြောင်းဖြစ်သောကြောင့်လည်း ဤကျမ်းကို ဓာတုကထာဟုခေါ်သည်။ 

ဓာတုကထာကျမ်း၌ ခန္ဓာအစ အရဏအဆုံးရှိသောတရားတို့ကို ခန္ဓာ၊ အာယတန၊ ဓာတ်တို့ဖြင့် ရေတွက်အပ်သောနည်း၊ ခန္ဓာ၊ အာယတန၊ ဓာတ်တို့ဖြင့် မရေတွက်အပ်သောနည်း၊ နာမက္ခန္ဓာလေးပါးတို့နှင့် ယှဉ်တတ်သောသဘောရှိသောနည်း၊ နာမက္ခန္ဓာလေးပါးတို့နှင့် မယှဉ်တတ်သော သဘောရှိသော နည်းစသည်ဖြင့် နည်းတို့၏ ဝင်ရာတံခါးပေါက်သဖွယ်ဖြစ်သော အခြေခံစည်းမျဉ်းဥပဒေသလေးမျိုးပေါ်တွင် မူတည်၍ နည်း ၁၄ နည်းတို့ဖြင့် အကျယ်ဝေဖန်ပြထားသည်။ 

ဓာတုကထာကျမ်းတွင် ဓာတ်ကိုသာ ဟောသည်မဟုတ်၊ ခန္ဓာ၊ အာယတနတို့ကိုလည်း ဟောသေးသည်၊ သို့သော် ခန္ဓာ၊ အာယတန၊ ဓာတ်သုံးမျိုးတွင် ဓာတ်သည်သာ အရေအတွက်အားဖြင့် များသောကြောင့် ကျယ်ဝန်းသော အပိုင်းအခြား (မဟာဝိသယ)ဖြစ်ရကား ဓာတ်ဖြင့်သာ မှတ်သား၍ ကျမ်းအမည်ကို ဓာတုကထာဟုဆိုခြင်းဖြစ်သည်။ 

## ကိုးကား
NGC 212

**NGC 212** သည် ဖီးနစ် ကြယ်စုတန်းမှ lenticular ဂယ်လက်ဆီဖြစ်ပြီး ၁၈၃၄ ခုနှစ် အောက်တိုဘာ ၂၈ တွင်
ဂျွန် ဟာရှယ်မှ ရှာဖွေတွေ့ရှိခဲ့သည်။

## ကိုးကား
NGC 156

thumb|NGC 156
**NGC 156** သည် စီတပ် ကြယ်စုတန်းမှ ကြယ်စုံတွဲဖြစ်ပြီး ၁၈၈၂ ခုနှစ်တွင်
Wilhelm Tempel ဆိုသူမှ ရှာဖွေတွေ့ရှိခဲ့သည်။

## ကိုးကား 
## ထပ်မံ ဖတ်ရန် 
* 
* 

## ပြင်လင့် 
### NGC 156 
* 
* 

### NGC Catalogue 
* Interaktivni NGC Online Katalog
* Astronomska baza podataka SIMBAD
* NGC katalog na Messier45.com 
* NGC/IC projekt
* NGC2000 na NASA sajtu 
* NGC na *The Night Sky Atlas* sajtu
NGC 151

**NGC 151** သည် စီတပ် ကြယ်စုတန်းမှ ခရုပတ်ပုံစံ ဂယ်လက်ဆီဖြစ်ပြီး ၁၇၈၅ ခုနှစ် နိုဝင်ဘာဘာ ၂၈ တွင်
အင်္ဂလိပ်လူမျိုး နက္ခတ္တပညာရှင် ဝီလီယံ ဟာရှယ်မှ ရှာဖွေတွေ့ရှိခဲ့သည်။

## ကိုးကား
## ပြင်ပလင့်
*
NGC 204

**NGC 204** သည် မိန် နက္ခတာရာမှ lenticular ဂယ်လက်ဆီဖြစ်ပြီး ၁၇၈၆ ခုနှစ် ဒီဇင်ဘာ ၂၁ တွင်
ဝီလီယံ ဟာရှယ် ဆိုသူမှ ရှာဖွေတွေ့ရှိခဲ့သည်။

## ကိုးကား
ကဏ္ဍ:မိန် နက္ခတ်တာရာ
NGC 202

**NGC 202** သည် မိန် နက္ခတာရာမှ lenticular ဂယ်လက်ဆီဖြစ်ပြီး ၁၈၇၆ ခုနှစ် နိုဝင်ဘာ ၁၇ တွင်
Édouard Stephan ဆိုသူမှ ရှာဖွေတွေ့ရှိခဲ့သည်။

## ကိုးကား
ကဏ္ဍ:မိန် နက္ခတ်တာရာ
NGC 201

**NGC 201** သည် စီတပ် ကြယ်စုတန်းမှ ခရုပတ်ပုံစံ ဂယ်လက်ဆီဖြစ်ပြီး ၁၇၉၀ ခုနှစ် ဒီဇင်ဘာ ၂၈ တွင်
ဝီလီယံ ဟာရှယ် ဆိုသူမှ ရှာဖွေတွေ့ရှိခဲ့သည်။ ယင်းသည် အဖွဲ့ဝင် ၇ ခုပါဝင်သော HCG ၏
အဖွဲ့ဝင်တစ်ခုဖြစ်ကာ အခြားအဖွဲ့ဝင်များမှာ NGC 192၊ NGC 196 နှင့် NGC 197 တို့ဖြစ်ကြသည်။

## ကိုးကား
NGC 157

**NGC 157** သည် စီတပ် ကြယ်စုတန်းမှ ခရုပတ်ပုံစံ ဂယ်လက်ဆီဖြစ်ပြီး ၁၇၈၃ ခုနှစ် ဒီဇင်ဘာ ၁၃ တွင်
ဝီလီယံ ဟာရှယ် ဆိုသူမှ ရှာဖွေတွေ့ရှိခဲ့သည်။

## ကိုးကား
NGC 146

thumb
**NGC 146** သည် ကပ်ဆီယိုပီးယား ကြယ်စုတန်းမှ သေးငယ်သော ကြယ်အစုအဝေးဖြစ်ပြီး ၁၈၂၉ ခုနှစ်တွင်
အင်္ဂလိပ်လူမျိုး နက္ခတ္တပညာရှင် ဂျွန် ဟာရှယ်မှ ရှာဖွေတွေ့ရှိခဲ့သည်။

NGC 146 ၏ တည်နေရာသည် ခန့်မှန်းခြေ အလင်းနှစ် ၉၈၈၄ ခန့် ကွာဝေးပြီး အကြီးမားဆုံးကြယ်များမှာ
Herbig Be အမျိုးအစား ကြယ်နှစ်စင်း တည်ရှိသည်။

## ကိုးကား 
## နောက်ထပ်ဖတ်ရန် 
* 
* Tirion, Rappaport, Lovi, Uranometria 2000.0, William-Bell inc. ISBN 0-943396-14-X
NGC 402

**NGC 402** သည် မိန် နက္ခတာရာမှ ကြယ်တစ်စင်းဖြစ်ပြီး ၁၈၇၄ ခုနှစ် အောက်တိုဘာ ၇ တွင် Lawrence Parsons ဆိုသူမှ ရှာဖွေတွေရှိခဲ့သည်။ 

## ကိုးကား
NGC 402
NGC 405

**NGC 405** ( **HD 6869** ဟုလည်းသိထား) သည် ဖီးနစ် ကြယ်စုတန်းမှ ကြယ်တစ်စင်းဖြစ်ပြီး ၁၈၃၄ စပ်တင်ဘာ ၆ တွင် ဂျွန် ဟာရှယ်မှ ရှာဖွေတွေ့ရှိခဲ့သည်။ 

## ကိုးကား
NGC 406

**NGC 406** သည် တူကင်နာ ကြယ်စုတန်းမှ အလင်းနှစ် ၆၅ မီလီယံ ဝေးကွာသည့် လူသိများသော Messier 51 ကဲ့သို့ ခရုပတ်ပုံစံ ဂယ်လက်ဆီဖြစ်သည်။ ယင်းသည် အလင်းနှစ် ၆၀၀၀၀ ခန့်ကျယ်ပြောပြီး နဂါးငွေ့တန်း ဂယ်လက်ဆီ၏ အချင်းထက်ဝက်နီးပါး ရှိသည်။

## ပြခန်း

File:NGC406-hst-R814GB435.jpg|Large Hubble Image

## ပြင်ပလင့် 
* A Cosmic Whirlpool in Tucana  — ESA/Hubble Picture of the week
* SIMBAD search results for NGC 406

ကဏ္ဍ:တူကင်နာ (ကြယ်စုတန်း)
NGC 400

**NGC 400** သည် မိန် နက္ခတာရာမှ ကြယ်တစ်စင်းဖြစ်ပြီး ၁၈၆၆ ခုနှစ်တွင် Robert Stawell Ball ဆိုသူမှ ရှာဖွေတွေရှိခဲ့သည်။

## ကိုးကား
NGC 400
မြန်မာတို့၏ကျင့်ဝတ်များ

## တပည့်ကျင့်ဝတ် ငါးပါး
:ညီညာထကြွ၊ ဆုံးမနာယူ၊ 
:လာမူကြိုဆီး၊ ထံနီးလုပ်ကျွေး၊ 
:သင်တွေးအံရွတ်၊ တပည့်ဝတ်၊ 
:မချွတ်ငါးခုသာ။ 
:(သင်္ဂဇာဆရာတော်)

## ဆရာ့ဝတ္တရား ငါးပါး
:အတတ်လည်းသင်၊ ပဲ့ပြင်ဆုံးမ၊ 
:သိပ္ပမချန်၊ ဘေးရန်ဆီးကာ၊ 
:သင့်ရာအပ်ပို့၊ ဆရာတို့ 
:ကျင့်ဖို့ဝတ်ငါးဖြာ။ 
:(သင်္ဂဇာဆရာတော်)

## လင်ကျင့်ဝတ်ငါးပါး
:မထေမဲ့ကင်း၊ အပ်နှင်းဥစ္စာ၊ 
:မိစ္ဆာမမှား၊ ဝတ်စားဆင်ယင်၊ 
:မြတ်နိုးကျင်၊ ငါးအင်လင့်ကျင့်ရာ။ 
:(သင်္ဂဇာဆရာတော်)

## မယားဝတ္တရား ငါးပါး
:အိမ်တွင်းမှုလုပ်၊ သိမ်းထုပ်သေချာ၊ 
:မိစ္ဆာကြဉ်ရှောင်၊ လျော်အောင်ဖြန့်ချိ၊ 
:ပျင်းရိမမူ၊ ဝတ်ငါးဆူ၊
:အိမ်သူကျင့်အပ်ရာ။ 
:(သင်္ဂဇာဆရာတော်)

## သားသမီးကျင့်ဝတ် ငါးပါး 
:ကျွေးမွေးမပျက်၊ ဆောင်ရွက်စီမံ၊
:မွေခံထိုက်စေ၊ လှူမျှဝေ၍၊
:စောင့်လေမျိုးနွယ်၊ ဝတ်ငါးသွယ်၊
:ကျင့်ဖွယ်သားတို့တာ။

## မိဘကျင့်ဝတ် ငါးပါး
:မကောင်းမြစ်ထာ၊ ကောင်းရာညွှန်လတ်၊
:အတတ်သင်စေ၊ ပေးဝေနှီးရင်း၊
:ထိမ်းမြားခြင်းလျှင်၊ ဝတ်ငါးအင်၊
:ဖခင်မယ်တို့တာ။

## မိတ်ဆွေကျင့်ဝတ် ငါးပါး
:ပေးကမ်းချီးမြှင့်၊ ကိုယ်နှင့်ယှဉ်ထား၊
:စီးပွားဆောင်ရွက်၊ နှုတ်မြွက်ချိုသာ၊
:သစ္စာမှန်စေ၊ ဝတ်ငါးထွေ၊
:ကျင့်လေမိတ်သဟာ။

## ကျေးဇူးခံ မိတ်ဆွေကျင့်ဝတ် ငါးပါး
:မေ့လျော့စောင့်လာ၊ ဥစ္စာစောင့်ရှောက်၊
:ဘေးရောက်ကိုးကွယ်၊ ဘေးတွယ်မပစ်၊
:သားမြစ်စဉ်ဆက်၊ မပျက်ချီးပင့်၊
:ဝတ်ငါးဆင့်၊ ပြုကျင့် မိတ်ဆွေများ။

## အလုပ်ရှင်ကျင့်ဝတ် ငါးပါး
:ဝစွာကျွေးမွေး၊ ပြုရေးစီရင်၊
:နာလျှင်ကုစေ၊ ငှဝေရသာ၊
:အခါကိုလွှတ်၊ အရှင်ဝတ်၊
:မချွတ် ငါးခုသာ။

## အလုပ်သမားကျင့်ဝတ် ငါးပါး
:အိပ်သော်နောက်ကျ၊ ထသော်ကားရှေး၊
:ပေးမှယူအပ်၊ စေ့စပ်ဆောင်ရွက်၊
:ကျေးဇူးမြွက်၊ ငါးချက် ကျွန်ကျင့်ရာ။

## ဒါယကာကျင့်ဝတ် ငါးပါး
:မေတ္တာစိတ်သက်၊ ဆောင်ရွက်ချစ်ခင်၊
:ခင်မင်နှုတ်ချို၊ လိုလျှင်ဖိတ်ထား၊
:တတ်အားလှူစေ၊ ဝတ်ငါးထွေ၊
:ပြုလေ ဒါယကာ။

## ရဟန်းကျင့်ဝတ်ခြောက်ပါး
:မကောင်းမြစ်ထာ၊ ကောင်းရာညွှန်လစ်၊
:အသစ်ဟောကျူး၊ နာဖူးထပ်မံ၊
:နတ်ထံတင်ရာ၊ မေတ္တာလည်းပြု၊
:ရဟန်းမှု၊ ခြောက်ခုလွန်သေချာ။

## နာယကကျင့်ဝတ် ခြောက်ပါး
:ထကြွနိုးကြား၊ သနားသည်းခံ၊
:ဝေဖန်ထောက်ရှု၊ ဤခြောက်ခု၊ ကြီးသူ့ ကျင့်ရာတရားတည်း။

## ကိုးကား
သရဏဂုံတည်ခြင်း

"ဘုရား၊ တရား၊ သံဃာ ရတနာသုံးပါးသာလျှင် ကိုးကွယ်ရာ အစစ်ဖြစ်သည်" ဟု သိမှတ်ရိုသေခြင်းကို "သရဏဂုံ" ဟုခေါ်သည်။ သရဏဂုံတည်ခြင်းဆိုသည်မှာ
#ရတနာသုံးပါကို ယုံကြည်စိတ်ဖြင့် မိမိကိုယ်ကို အပ်နှင်းခြင်း။
#ရတနာသုံးပါးကို မှီခိုအားထားခြင်း။
#ရတနာသုံးပါး၏ တပည့်အဖြစ်ခံယူခြင်း။
#ရတနာသုံးပါးကို ရိုသေခြင်း။
ဤလေးပါးမှ တစ်ပါးကို ပြုပါက 'သရဏဂုံတည်" သည်ဟု မှတ်ယူသည်။

## သရဏဂုံတည်ခြင်း၏ အကျိုးကျေးဇူးများ
#လူ့ဘဝ၊ နတ်ဘဝ၏ ပြည့်စုံခြင်း၊ လူ့စည်းစိမ်၊ နတ်စည်းစိမ်၊ ဗြဟ္မာ့စည်းစိမ် ချမ်းသာများနှင့် ပြည့်စုံသည်။ ထို့အပြင် မဂ်၊ ဖိုလ်၊ နိဗ္ဗာန်သို့တိုင်အောင် အကျိုးပေးသည်။
#သရဏဂုံတည်သောသူသည် ငရဲ၊ တိရစ္ဆာန်၊ ပြိတ္တာ၊ အသူရကာယ် စသော အပါယ်လေးပါးကို တားမြစ်နိုင်၊ ပယ်ဖျောက်နိုင်သည်။
#နတ်ပြည်သို့ရောက်ပါကလည်း သရဏဂုံတည်သည့်နတ်နှင့် မတည်သည့်နတ် မတူညီဘဲ ကွာခြားပါသည်။ တည်သည့်နတ်က မတည်သည့်နတ်ထက်ဆယ်ပါးသော အကြောင်းများ ပိုမိုသာလွန်ပါသည်။

ထိုဆယ်ပါးသော အကြောင်းများမှာ - (၁) နတ်တို့၏ အသက်ရှည်ခြင်းတွင် ပိုမိုသာလွန်သည်။ (၂) အဆင်းလှခြင်းတွင်လည်း ပိုမိုသာလွန်သည်။ (၃) ချမ်းသာခြင်းတွင်လည်း ပိုမိုသာလွန်သည်။  (၄) အခြွေအရံများခြင်းတွင်လည်း ပိုမိုသာလွန်သည်။ (၅) အာရုံငါးပါး ( အဆင်း၊ အသံ၊ အနံ၊ အရသာ၊ အထိအတွေ့) တွင်လည်း ပိုမိုသာလွန်ပါသည်။

သရဏဂုံကို မိမိကိုယ်တိုင်က ယုံယုံကြည်ကြည်ဆောက်တည်သင့်ပါသည်။ သို့မဟုတ်ပါက မည်သူကပေးပေး မရရှိနိုင်ပေ။ ဘုရားစေတီ၊ ဆင်းတု၊ ရဟန်းသံဃာ များထံတွင် ယုံယုံကြည်ကြည်ဆောက်တည်ပါက သရဏဂုံ ရနိုင်ပါသည်။ သရဏဂုံ တစ်ကြိမ် ဆောက်တည်ပါက တစ်သက်လုံး သရဏဂုံတည်နိုင်ပါသည်။ သရဏဂုံကို ဆောက်တည်ရာ၌ အချိန်ကာလ ကြာမြင့်လေလေ အကျိုးများလေ ဖြစ်သည်။

## ကိုးကား
အနန္တော အနန္တ ငါးပါး

**အနန္တော အနန္တ ငါးပါး** မှာ

#ဗုဒ္ဓဂုဏော အနန္တော
#ဓမ္မဂုဏော အနန္တော
#သံဃဂုဏော အနန္တော
#မာတာပိတုဂုဏော အနန္တော
#အာစရိယဂုဏော အနန္တော

## အဓိပ္ပာယ် 
၁။ ဗုဒ္ဓဂုဏော အနန္တော
:မြတ်စွာဘုရားတို့၏ ဂုဏ်ကျေးဇူးတော်သည် အဆုံးမရှိ ကျယ်ဝန်းလှ၏။
၂။ ဓမ္မဂုဏော အနန္တော
:တရားတော်၏ ဂုဏ်တော်ကျေးဇူးတော်တို့သည် အဆုံးမရှိ ကျယ်ဝန်းလှ၏။
၃။ သံဃဂုဏော အနန္တော
:သံဃာတော်မြတ်တို့၏ ဂုဏ်တော်ကျေးဇူးတော်တို့သည် အဆုံးမရှိ ကျယ်ဝန်း၏။
၄။ မာတာပိတုဂုဏော အနန္တော
:အမိအဖတို့၏ ဂုဏ်တော်ကျေးဇူးတော်တို့သည် အဆုံးမရှိ ကျယ်ဝန်းလှ၏။
၅။ အာစရိယဂုဏော အနန္တော
:ဆရာသမားတို့၏ ဂုဏ်တော်ကျေးဇူးတော်တို့သည် အဆုံးမရှိ ကျယ်ဝန်းလှ၏။

## ကိုးကား
NGC 403

**NGC 403** သည် မိန် နက္ခတာရာမှ lenticular ဂယ်လက်ဆီဖြစ်ပြီး ၁၈၆၂ ဩဂုတ် ၂၉ တွင် Heinrich d'Arrest ဆိုသူမှ ရှာဖွေတွေ့ရှိခဲ့သည်။

## ကိုးကား
NGC 403
NGC 158

**NGC 158** သည် စီတပ် ကြယ်စုတန်းမှ ကြယ်စုံတွဲဖြစ်ပြီး၁၈၈၂ တွင် Wilhel Tempel ဆိုသူက ရှာဖွေတွေ့ရှိခဲ့သည်။

## ကိုးကား 
## ပြင်ပလင့်
အစောင့်အရှောက်၊ အထီးကျန်နတ်ကြီး

***Guardian: The Lonely and Great God*** ( မှင်စာ) သည် ဂုန်ယူး၊ လီဒုံဝု၊ ကင်ဂိုအွန်၊ ယူးအင်နာနှင့် ယုစန်ဂျေတို့ ပါဝင်သော တောင်ကိုရီယားတီဗီဇာတ်လမ်းတွဲ ဖြစ်ပြီး ၂၀၁၆ ဒီဇင်ဘာ ၂ ရက်နေ့မှစ၍ ၂၀၁၇ ဇန်နဝါရီလ ၂၁ရက်နေ့အထိ tvN (တောင်ကိုရီးယား) မှ အပတ်စဉ် သောကြာနှင့် စနေနေ့တိုင်း ည ၈နာရီ ထုတ်လွှင့်ပြသခဲ့သည်။

## ဇာတ်လမ်း 
ကင်ရှင်(ဂုန်ယူး)သည် ဝိညာဉ်များကို စောင့်ရှောက်ရသော မှင်စာတစ်ဦး ဖြစ်ပြီး၊ သေဆုံးသူဝိညာဉ်များကို အသက်နှုတ်ရသော အတိတ်လည်းမေ့နေသည့် သေမင်း(လီဒုံဝု)နှင့် အတူနေသည်။ သေသူများကို နောက်ဘဝကူးရန်အတွက် သူတို့နှစ်ဦး အတူပို့ပေးလေ့ရှိသည်။ တစ်နေ့တွင် သူ့သတို့သမီး ဖြစ်လာမည့် ဂျီအွန်တက်(ကင်ဂိုအွန်)ခေါ်သော မိန်းကလေးနှင့် တွေ့ရသည်။ သူမမှာ သရဲမြင်နိုင်သော အစွမ်းနှင့် မွေးရာပါ အမှတ်ကြောင့် သရဲများက မှင်စာသတို့သမီးဟု မကြာခဏ ခေါ်ဝေါ်လေသည်။

## သရုပ်ဆောင်များ 
### အဓိကဇာတ်ဆောင်များ 
* ကင်ရှင်အဖြစ် ဂုန်ယူး၊ မှင်စာဟုလည်း သိ
: ၉၃၉ နှစ်ရှိ မသေနိုင်သော ကိုယ်စောင့်နတ် တစ်ဖြစ်လဲ မှင်စာသည် သူ၏မသေနိုင်သော ဘဝကို အေးချမ်းစွာ အဆုံးသတ်ပေးမည့် သူ၏သတို့သမီးလောင်း(သူအသတ်ခံခဲ့ရသည့် ဓားကို ဆွဲနှုတ်ပေးနိုင်မည့် တစ်ဦးတည်းသောသူ)ကို ရှာဖွေနေ။
* ဝမ်ယိုအဖြစ် လီဒုံဝု၊ သေမင်းဟုလည်း သိ
: ရုပ်ချောပြီး အတိတ်မေ့နေသော သေမင်း
* ဂျီအွန်တက်အဖြစ် ကင်ဂိုအွန်
** ဂျီအွန်တက်အငယ်အဖြစ် ဟန်စိုးဂျင်
: ကင်ရှင်နှင့် ချစ်ကျွမ်းဝင်သော အကောင်းမြင် ပျော်ပျော်နေတတ်သည့် အထက်တန်းကျောင်းသူတစ်ဦး၊ ကံစီမံရာအရ သရဲတစ္ဆေများကို မြင်နိုင် စကားပြောနိုင်သော သူသည် မှင်စာသတို့သမီးဖြစ်။
* ကင်ဆန်ဟီးအဖြစ် ယူးအင်နာ၊ ဆန်နီဟုလည်း သိ
: ဝမ်ယိုနှင့် ချစ်ကြိုက်သည့် တောက်ပဆွဲဆောင်မှု ရှိသည့် ကြက်ကင်ဆိုင်ပိုင်ရှင်။
* ယူးဒို့ဟွာအဖြစ် ယုစန်ဂျေ
** ယူးဒို့ဟွာအငယ်အဖြစ် ဂျန်ဂျီဟွန်း
: ကင်ရှင်၏နောက်ပါ(ယူးမျိုးဆက်၏ သားစဉ်မြေးဆက်မှာ မှင်စာ၏ သစ္စာခံဖြစ်ရန် ကတိပြုထားခဲ့)၊ နိုင်ငံတကာလုပ်ငန်းရှင်ကြီး၏ပုန်ကန်လိုသော အမွေဆက်ခံသူ။

### ဇာတ်ပို့များ 
* ကံကြမ္မာနတ်သမီး စံရှင်းအဖြစ် လီအယ်
* ဒို့ဟွာအဖိုးအဖြစ် ကင်ဆောင်ကျွမ်း
* အွန်တက်အဒေါ် ဂျီယွန်စုအဖြစ် ယမ်ဟေးရန်
* အွန်တက်ဝမ်းကွဲအစ်ကို ပတ်ကျောင်ရှစ်အဖြစ် ဂျန်ယုံဂီ
* အွန်တက်ဝမ်းကွဲအစ်မ ပတ်ကျောင်မီအဖြစ် ချွိုင်ရီ

## ရိုက်ကူးထုတ်လုပ်ရေး 
*The heirs* (၂၀၁၃)နှင့် *Descendants of the Sun*(၂၀၁၆)ကို ရေးသားခဲ့သော ကင်အွန်စွတ်က ၎င်းဇာတ်လမ်းတွဲကို ရေးသားခဲ့သည်။ Descendants တွင် အတူတကွ လက်တွဲလုပ်ခဲ့ပြီးနောက် ဒါရိုက်တာလီအွန်ဘို့နှင့် ဒုတိယအကြိမ် လက်တွဲလုပ်ခြင်း ဖြစ်သည်။

ပထမဆုံးဇာတ်ညွှန်းဖတ်ပွဲကို ၂၀၁၆ ဩဂုတ် ၃၀ တောင်ကိုရီးယား၊ ဆိုးလ်မြို့၊ စန်ဂံရပ်ကွက်၊ **နုရီအိပ်မက်စကွဲယား**တွင် ကျင်းပခဲ့သည်။၊ ဆဂွတ်ရိုက်ကွင်းများကို တောင်ကိုရီးယားနိုင်ငံရှိ  မြောက်ဂျော်လာခရိုင်၊ ဂင်းဂျယ်တွင် စက်တင်ဘာ ၂၂ ၌ ရိုက်ကူးခဲ့ပြီး သင်္ချိုင်းရိုက်ကွက်များကို အောက်တိုဘာ၌ ကနေဒါ၊ ကွီးဘက်မြို့တွင် ရိုက်ကူးခဲ့သည်။

## Original soundtrack 
### OST Part 1 
### OST Part 2 
### OST Part 3 
### OST Part 4 
### Charted songs 
## အဆင့်အတန်းသတ်မှတ်ချက်များ 
 ၊ လီဒုံဝု နှင့် ကင်ဂိုအွန်တို့အားတွေ့မြင်ရစဉ်
]]
အောက်ပါဇယားတွင် အပြာဂဏန်းများသည် အနိမ့်ဆုံးကြည့်ရှုနှုန်းကို ကိုယ်စားပြုပြီး အနီဂဏန်းများသည် အမြင့်ဆုံး ကြည့်ရှုနှုန်းကို ကိုယ်စားပြုသည်။

## ဆုများနှင့် ဇကာတင်ဆုများ 
## ကိုးကား
သပြေကန်ရွာ၊ ကဝမြို့နယ်

**သပြေကန်ရွာ** ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ကဝမြို့နယ်၊ သပြေကန်ကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၈၆၂၃ ဖြစ်သည်။ ၂၀၁၄ သန်းခေါင်စာရင်းအရ သပြေကန်ကျေးရွာအုပ်စုတွင် ကျား ၅၀၈ ဦး၊ မ ၅၃၁ ဦး၊ လူဦးရေ စုစုပေါင်း ၁၀၃၉ ဦးနေထိုင်သည်။  

## ရုပ်ပုံများ

File:Aung A Date Htan Buddha Stupa.jpg|အရှေ့ဘုန်းကြီးကျောင်းရှိ စေတီတော်
File:Mu Lon Tha Pyay Kan.jpg|မူလွန်ကျောင်း၊ သပြေကန်
File:သပြေကန် - မကြက်ကြီးကျေးရွာဆက်လမ်း.jpg|သပြေကန် - မကြက်ကြီးကျေးရွာဆက်လမ်း

## ကိုးကား 
ကဏ္ဍ:ကဝမြို့နယ်ရှိ ရွာများ
ဒေးဗစ်မြို့

**ဒေးဗစ်မြို့** (**City of David - עיר דוד**) တစ်ဦး ရှေးဟောင်းသုတေသနဆိုက် ယေရုရှလင်မြို့ ၌ရှိ၏။ ဒါဟာ ယေရုရှလင်မြို့ ၏ ဈဟောငျးစီးတီး ၏မြို့ရိုး၏တောင်ဘက်-အရှေ့ပိုင်းထောင့်မှနောက်လာမည့်ဖြစ်ပါတယ်။ အဆိုပါ  ကိုရှငျဘုရငျ၏ နန်းတော် ဒါဝိဒ်သည် မှစွပ်စွဲ, ရှင်ဘုရင် ဟေဇကိသည် အားဖြင့်တည်ဆောက်ခဲ့တဲ့ရေဥမင်လိုဏ်ခေါင်းများပါဝင်သည်ဖြစ်ပါတယ်။.

## ပြင်ပလင့်ခ်များ 
* City of David
* From Shiloah to Silwan project 
* Did I Find King David's Palace?  Biblical Archaeology Review
NGC 378

**NGC 378** သည် မိန် နက္ခတာရာမှ ခရုပတ်ပုံစံ ဂယ်လက်ဆီဖြစ်ပြီး ယင်းအား ၁၈၃၄ စက်တင်ဘာ ၂၈ တွင် ဂျွန် ဟာရှယ်ဆိုသူမှ ရှာဖွေတွေ့ရှိခဲ့သည်။ 

## ကိုးကား
ကဏ္ဍ:မိန် နက္ခတ်တာရာ
လီဒုန်အွတ်

**လီဒုန်အွတ်**(၁၉၈၁ နိုဝင်ဘာ ၆ မွေး)သည် တောင်ကိုရီးယားသရုပ်ဆောင်တဦး ဖြစ်၍ ရုပ်သံဇာတ်လမ်းတွဲများ ဖြစ်သော My Girl (၂၀၀၅), Scent of a Woman (၂၀၁၁), Hotel King (၂၀၁၄) နှင့် အစောင့်အရှောက်၊ အထီးကျန်နတ်ကြီး(၂၀၁၆) တို့၌ အဓိကဇာတ်ကောင်အဖြစ် ပါဝင်ခြင်းကြောင့် ထင်ရှားကျော်ကြားသည်။ ဘဝ(၂၀၁၈)၊ နှလုံးသားလေး ထိပါ(၂၀၁၉)၊ ငရဲဆီက သူစိမ်း(၂၀၁၉) တို့၌လည်း ပါဝင်သည်။

## ကိုယ်ရေးအချက်
(ဂျပန်ဘာသာမှ ကောက်နုတ်သည်)
*အရပ် ၁၈၄ စင်တီ၊ အလေးချိန် ၇၈ ကီလို
*သွေးအုပ်စု ဘီ 
*မိဘနှစ်ပါးနှင့် ညီမတယောက်ရှိသည်။ 
*ချွန်းဘုတက္ကသိုလ်မှ အနုပညာမေဂျာဖြင့် ဘွဲ့ရခဲ့သည်။ 
*ဝါသနာမှာ အားကစားလိုက်စားခြင်းဖြစ်သည်။ 
*အာခီဒို အဆင့် ၂ ရထားသည်။ 
*  ဆိုးလ်မြို့တွင် မွေးသည်။ ဩဂုတ် ၂၄၊ ၂၀၀၉ တွင် စတင်စစ်မှုထမ်းပြီး၊ ကြည်းတပ်လေ့ကျင့်ရေးစခန်း၌ နှစ်နှစ် တာဝန်ထမ်းဆောင်ခဲ့သည်။ 
*     ဇူလိုင် ၂၀၊ ၂၀၁၁ တွင် တရားဝင် စစ်သားဘဝမှ အနားယူပြီး အနုပညာလောကသို့ ပြန်လည်ဝင်ရောက်သည်။

## အနုပညာခရီး 
အနုပညာလမ်းကြောင်းသို့ ၁၉၉၉ တွင်စတင်ဝင်ရောက်လာပြီး ရိုမန်တစ်ဟာသဇာတ်လမ်းတွဲ My Girl ၌ သရုပ်ဆောင်ပြီး ကြယ်ပွင့် ဖြစ်မလာမီ ရုပ်သံဇာတ်လမ်းတွဲ အမြောက်အမြား၌ ပါဝင်ခဲ့သည်။ ပြသနေစဉ် ဇာတ်လမ်းတွဲ၏ ပြည်တွင်းတင်မက အာရှတဝန်း နာမည်ကြီးလူကြိုက်များမှုက လီကို ကိုရီယားလှိုင်း(Korean Wave)ကြယ်ပွင့် ဖြစ်သွားစေသည်။ ထိုအချိန်မှစ၍ noir La Dolce Vita (2008), ရုံးခွင်ဟာသဇာတ်လမ်းဖြစ်သော Partner (2009), သဘာဝလွန်ဇာတ်လမ်း Scent of a Woman (2011), ဘေ့စ်ဘောရို-ဟာဇာတ်လမ်း Wild Romance (2012), သည်းထိတ်ရင်ဖိုဇာတ်လမ်း The Fugitive of Joseon (2013) နှင့် လက်စားချေသောဇာတ်လမ်း Hotel King (2014) တို့၌ ပါဝင်ခဲ့လေသည်။

နောက်တက်သရုပ်ဆောင်များ Lee Kwang-soo, Park Min-young, Lee Chung-ah နှင့် Kim Sun-a တို့ကိုလည်း မြေတောင်မြှောက်ပေးခဲ့သော တေးလင့်အေဂျင်စီ ကင်းကောင်အင်တာတိန်းမင့်(talent agency King Kong Entertainment)နှင့် ၂၀၁၁ နိုဝင်ဘာ၌ စာချုပ် ချုပ်သည်။

၂၀၁၂ ဧပြီမှ ၂၀၁၃ ဇန်နဝါရီထိ Strong Heart စကားပြောအစီအစဉ်တွင် ဟာသသရုပ်ဆောင် Shin Dong-yup နှင့်အတူ ပင်တိုင်တင်ဆက်သူ လုပ်ခဲ့သည်။ ၂၀၁၄ မှ ၂၀၁၅ ထိ လွှင့်သော အစစ်အမှန်ရှိုး အခန်းဖော်၌ ပါဝင်ခဲ့သည်။

၂၀၁၆ တွင် လီသည် ဒီဇင်ဘာ၌ tvN မှ စတင်ထုတ်လွှင့်ပြသသော ကင်အွန်စွတ်ရေးသည့် စိတ်ကူးယဉ်အချစ်ဇာတ်လမ်းတွဲ အစောင့်အရှောက်၊ အထီးကျန်နတ်ကြီးတွင် ဂုန်ယူး၊ ယုစန်ဂျေနှင့်အပြိုင် သရုပ်ဆောင်ရသည်။

## ရုပ်ရှင်ရုပ်သံ 
### ရုပ်သံ 
### ရုပ်ရှင် 
### စုံစိရှိုး 
### တေးဗီဒီယို 
## Awards and nominations 
## ကိုးကား 
ကဏ္ဍ:တောင်ကိုရီးယား အမျိုးသား ရုပ်ရှင်သရုပ်ဆောင်များ
ဩဝါဒ မေတ္တာစာ

ဩဝါဒ မေတ္တာစာ ကို ကန်တော်မင်းကျောင်းဆရာတော်  (မြန်မာ ၈၀၀-၈၇၅) က ရေးသားပြုစုခဲ့သည်။
## ** ဩဝါဒ မေတ္တာစာ ** 
၁။ ပညာရှိကိုပေါင်း၊ သမားကောင်းကိုဖက်၊ သူပျက်ကိုခွာ၊ ဆရာကိုကပ်၊ အရပ်ကိုမျှ၊ လုံ့လအပင်၊ ဆင်ခြင်အမျက်၊ ရန်ဘက်ကိုမြော်၊ သူတော်ကိုချစ်၊ ခင်ပွန်းပစ်ကိုရှောင်၊ သူလောင်ကိုရွှေ့၊ ဆင်ဝှေ့ကိုချည်၊ ကြံစည်မပျက်၊ အတတ်ရံခါ၊ ပညာကိုရှေး၊ ဥစ္စာကိုနောက်၊ အလျောက်ပေးကမ်း၊ ချီးမွမ်းတန်သည်၊ လူရည်ကိုရှု၊ ပေးမှုအရာကို သိလှစေ။

၂။ မပေးဘဲကို မလိုနှင့်၊ မမေးဘဲကို မဆိုလင့်၊ မခေါ်ဘဲကို မသွားလင့်၊ မမြိန်ဘဲကို မစားလင့်၊ မမှည့်ဘဲကို မဆွတ်လင့်၊ တိတ်တိတ်နေသော်ထောင် တန်၏၊ လူလိုက နတ်လိုကာ၊ လူကြိုက်က နတ်ကြိုက်ကာ၊ မပေါ့မလေး၊ မဖေးမလျင်၊ ရွှေချိန်ခွင်သို့၊ မတင်မလျော၊ လှေဖောင်ဖော့သို့၊ မလျော့ပညာ၊ တံငါလုလင်၊ မျှားကြီးငင်သို့၊ ပညာရှိမှ ခွင့်သိသည်၊ လိမ္မာမှ စကားတတ်သည်၊ သူ့ကျေးဇူးကိုသိမှ စည်းစိမ်တည်သည်၊ လာမည့်ဘေးကို အဝေးကမြင်မှ အသက်ရှည်ရာသည်။

၃။ သူမကောင်းကိုခွာ၊ သူကောင်းကိုရှာ၊ သူတော်ဆုံးမနာ၊ သူ့နည်းမကျင့်ရာ၊ သူ့ထက်စောင့်စည်းပါ၊ သူကောင်းဖြစ်စိမ့်ငှာ၊ သူချစ်ရှစ်ချပ်ကြာ။

၄။ လောဘဟူသည်၊ ဆင်ရိုင်းစွ၊ ပညာဟူသည် ချွန်းထောက်မ၊ သဒ္ဓါဟူသည် ချွန်းရှည်ပြ၊ သတိဟူသည် လွန်ကြိုးတွ၊ ဒိဌိဟူသည် တွင်းတွင်ချ၊ ယဉ်လျှင်နိဗ္ဗာန။

၅။ ဒေါသမြွေဟောက်၊ ပြင်းဆိပ်တောက်၊ ပညာဟူသည် ဆေးဖြင့်လှောက်၊ မောဟဟူသည် မှောင်အမိုက်၊ အတိုက်နက်စွာလွန်း၊ ပညာဟူသည် ဆီမီးထွန်း။

၆။ ပျို့လည်းမပါ၊ လင်္ကာမစပ်၊ ပညတ်ပရမတ်၊ အမြတ်မေတ္တစာ၊ ဖတ်ကုန်တစ်နေ့သုံးခါ၊ ရလိမ့်စည်းစိမ်၊ချမ်းသာ၊ သက်တော်အလွန်ရှည်စိမ့်ငှာ။

## ကိုးကား
လက်သစ်တောင်တာ ဆုံးမစာ

**လက်သစ်တောင်တာ ဆုံးမစာ** ကို သျှင်မဟာရဋ္ဌသာရ (မြန်မာ ၈၃၀ - ၈၉၂) က ရေးသားပြုစုခဲ့သည်။
## ** လက်သစ်တောင်တာ ဆုံးမစာ ** 
၁။ အစ်ကိုကြီးအား၊ ညီငယ်များလည်း၊ စကားနှုတ်ဆက်၊ ဖက်၍မဆို၊ ရိုသေလှစေ၊ ကိုကြီးအစ်မ၊ သည်နှစ်ဝကို၊ မိဘကဲ့သို့၊ မှတ်ပါလေ။

၂။ ဆွေကြီးမျိုးကြီး၊ အဘကြီးနှင့် ဦးရီးသားချင်း၊ ဘထွေးရင်းက၊ ဟူသမျှကို၊ ဂုဏဝုဍ္ဎ၊ ပစာယန၊ စိတ်ကသိစေ၊ ပြစ်မှားမိက၊ မသင့်ချေ။

၃။ ပေါက်ဖော်သားချင်း၊ တစ်ဝမ်းတွင်းမှ၊ အရင်းအနှစ်၊ ဖွေစိစစ်၍၊ အပြစ်စုပုံ၊ မခြားထုံသည်၊ အူတုံဖြစ်က၊ ချစ်ကြလေ။

၄။ သေတူရှင်ဘက်၊ ဆောင်ရွက်မကင်း၊ အချင်းချင်းတွင်၊ အခင်းကြီးငယ်၊ ရှိဝယ်ခါလည်း၊ မဖွယ်မသွေ၊ ညီညာကုန်း၍၊ ရုန်းကြလေ။

၅။ တစ်ယောက်စကား၊ တစ်ယောက်နားမှာ၊ မခါးရအောင်၊ သတိဆောင်၍၊ မောင်တို့ဆိုလေ၊ ပျားသကာသို့၊ ချိုလှစေ။

၆။ မတွေ့ခိုက်ရန်၊ မကျူးလွန်နှင့်၊ မျက်မာန်ဒေါသ၊ မထွက်ရအောင်၊ မာန်မာနကို၊ ချုပ်ကြလေ။

၇။ သေနှင့်အရက်၊ စီးပွားဖျက်ကို၊ တစ်စက်ကယ်မျှ၊ မသောက်ကြနှင့်၊ ရှောင်ကြပါလေ၊ ရှင်တော်ဟောသည့်၊ အဆိပ်ရေ။

၈။ ကိုယ်နှင့်လည်းစာ၊ သတ္တဝါကို၊ ကြင်နာလှစေ၊ သူ့အသက်ကို၊ ချစ်ပါလေ။

၉။ သူ့ကိုမမှား၊ မလှည့်စားနှင့်၊ စကားစမြည်၊ မြွက်သည်စစ၊ ပြောသမျှကို၊ မှန်လှစေ။

၁၀။ အပါယ်လေးပါး၊ လားမည့်အကြောင်း၊ မကောင်းမှုမှ၊ စပ်သမျှကို၊ ရှောင်ကြပါလေ၊ သေခါထုတ်ချောက်၊ ငရဲရောက်မည်၊ ရွံကြောက်စေ။

၁၁။ သူတော်ကောင်းနှင့်၊ ပေါင်းဖော်ယှဉ်တွဲ၊ လူမိုက်မဲတို့၊ ရှောင်လွှဲပါလေ၊ ဤသူအမြတ်၊ ဤသူလတ်က၊ ညစ်ထပ်ကြမ်းကြုတ်၊ ဤသူယုတ်ဟု၊ အဟုတ်အမှန်၊ မသွေလှန်သည်၊ ဧကန်ဆတ်ဆတ်၊ လူသုံးရပ်ကို၊ သိတတ်စေ။

၁၂။ ရပ်သူရွာသား၊ သူကောင်းများ၏၊ နားမှာမဆန့်၊ မခန့်မလေး၊ သူမုန်းဆေးလျှင်၊ ဆဲရေးညစ်ညမ်း၊ ကိုယ်လက်နွမ်းအောင်၊ အသွမ်းမကျင့်ကြလေနှင့်။

၁၃။ ကွယ်ရာမဝေး၊ မျက်နှာဝေးက၊ တွေးလေကြံဘိ၊ မိမိသဘော၊ သို့ကျင့်သောဟု၊ ပြောရလူချင်း၊ မေတ္တာကင်းအောင်၊ သတင်းမပုပ် ပါစေနှင့်။

၁၄။ အရောင်းအဝယ်၊ အသွယ်သွယ်တွင်၊ လိုဖွယ်ရရန်၊ ဖိုးထိုက်တန်လျှင်၊ မှန်သည်ကိုလိုက်၊ လောဘတိုက်၍၊ လူမိုက်မဆိုရစေနှင့်။

၁၅။ မဖြောင့်မသား၊ မတရားကို၊ လားလားဤသူ၊ မပြုဟူ၍၊ ဗိုလ်လူခပ်သိမ်း၊ မေတ္တာလိမ်းသည်၊ ချီးမွမ်းဆိုထွေ၊ ရတတ်စေ။

၁၆။ သူ၏စီးပွား၊ ငါ့စီးပွားကို၊ ထောက်ထားမိစေ၊ ကြီးလောဘကို မျှတစေ။

၁၇။ မမွှေမနှောက်၊ မကောက်မကျစ်၊ မလိမ်လစ်ဘဲ၊ မစဉ်းလဲနှင့်၊ စိတ်ထဲဖြောင့်စေ၊ သူ့အကျင့်ကိုလည်း၊ သိတတ်စေ။

၁၈။ ဟုတ်သောအကြံ၊ မှန်သောအကျင့်၊ သင့်သောအယူ၊ ဖြူသောနှလုံး၊ သူတော်ထုံးကို၊ စွဲသုံးသောထွေ၊ မှန်လှစေ။

၁၉။ မှတ်ဘွယ်မှတ်ရာ၊ ထိုထိုစာကို၊ ရှာ၍မပြတ်၊ အိမ်တွင်ဖတ်။

၂၀။ ဖတ်ပြန်သော်ကား၊ ဖတ်ဖန်များက၊ သားမယားပင်၊ သိမြင်ကင်းကွာ၊ မလိမ္မာတည်း၊ စာပေစကား၊ နေ့တိုင်းကြားက၊ ထူးခြားလိမ္မာ၊ ရှိသည်သာတည့်။

၂၁။ ရင်ဝယ်ဖြစ်ငြား၊ မွေးသည့်သားကို၊ မယ်ဘွားမိခင်၊ ဆုံးမသင်သို့၊ အကြင်ဆရာ၊ ထိုသူငါကို၊ လိမ္မာစေကြောင်း၊ ကောင်းပါစေလို၊ ဆိုပါသမျှ၊ ဩဝါဒကို၊ နားမျှမထောင်၊ မကြားယောင်သို့၊ မောင်တို့ပြုက၊ ယခုပစ္စုပ္ပန်၊ နောင်သံသရာ၊ ဆက်များစွာ၌၊ ချမ်းသာမည်ရေး၊ အလွန်ဝေးသည်၊ သေဘေးမလွဲ၊ ဝဋ်ဆင်းရဲမှ၊ ရွှေခဲဘယ့်နှယ်၊ အသွယ်သွယ်ကို၊ လွှဲဖယ်ကြံစည်၊ လွတ်ပါမည်။

၂၂။ နောင်သံသရာ၊ ရိက္ခာအတူ၊ ကံကျွေးဟူသည်၊ အလှူဆိုက၊ မဆုတ်ကြနှင့်၊ ရလှပါစေ၊ တံစက်အောက်တွင်၊ ခံသောက်အိုးတန်၊ ကျဖန်များက၊ ပြည့်ငြားသည်သာ၊ ထုံးဟောင်းစာကိုထောက်ပါလေ။

## ကိုးကား
ယင်းချောင်းတံတား

**ယင်းချောင်းတံတား**သည် မကွေးတိုင်းဒေသကြီး၊ မကွေးမြို့၏ မြောက်ဘက် (၁၄)မိုင်အကွာတွင် တည်ရှိသည်။ မြေပျော့လွန်းသော ယင်းချောင်းပေါ်တွင် ယခင်ကတံတားဆောက်လုပ်ရန် မကြိုးစားခဲ့သော်လည်း ယခုအခါတွင် မြန်မာအင်ဂျင်နီယာများ ဦးစီး၍ မြန်မာပြည်ထွက် ပစ္စည်းများကို အသုံးပြုကာ မြန်မာလုပ်သားကြီးများနှင့် ဆောက်လုပ်ခဲ့သည်။ အရှည်ပေ ၄၆၀ ရှိပြီး အကျယ် ၂၄-ပေ ရှိသည်။ တံတား၏ နံဘေးတစ်ဘက်တစ်ချက်တွင် သုံးပေခွဲစီ ကျယ်သော လူသွားလမ်းများ ပါဝင်သည်။ ချောင်းမြေ၏ အထက် ပေ-၄၀ မြင့်နေပြီး ချောင်းတွင်း ရေအများဆုံးအချိန်၌ ရေပြင်အထက် ၁၈-ပေမြင့်နေသေးသည်။

ရှေးအခါက ယင်းချောင်းကို ဖြတ်ကူးရာတွင် နွေအခါ၌ အခက်အခဲ မရှိလှသော်လည်း မိုးရာသီတွင် များစွာခက်ခဲ ကြန့်ကြာ၍ အသက်အန္တရာယ် များလှပေသည်။ မော်တော်ယာဉ်များနှင့် လူများကို လှေဖောင်ကူတို့များဖြင့် ခက်ခက်ခဲခဲ ဖြတ်သန်းသွားလာခဲ့ကြရသည်။ ၁၉၆၅-ခုတွင် တော်လှန်ရေးအစိုးရက တံတားဆောက်လုပ်ရန် ဆုံးဖြတ်ခဲ့ပြီး ၁၉၇၀-ခုနှစ်၊ အောက်တိုဘာလ (၁)ရက်နေ့တွင် စတင်တည်ဆောက်ခဲ့သည်။ ချောင်းမြေမှာ ပျော့လွန်းလှ၍ တံတားတိုင်များကို မြေမာတွေ့သည်အထိ အလွန်နက်ရှိုင်းစွာ တူးပြီးမှ အုတ်မြစ်ချခဲ့ရပေသည်။ မကွေးဘက်ကမ်းမှ တတိယမြောက် တိုင်မကြီးဆိုလျှင် မြေအောက်ပေအနက် (၈၀)အထိ သက်စွန့်ဆံဖျား တူးပြီးမှ အုတ်မြစ်ချခဲ့ခြင်း ဖြစ်သည်။ တံတားတိုင်ထိပ်၏ ဘေးတစ်ဘက်တစ်ချက်တွင် အစွန်းထွက်၏ ရုပ်တုက်ဘောင်များ ထားရှိပြီး၊ ယင်းဘောင်များတွင် တွဲလွဲခိုတံတားကြမ်းခင်းများနှင့် ဆက်စပ်တည်ဆောက်ထားခြင်း ဖြစ်ပေသည်။

တံတား၏ တစ်ဘက်တစ်ချက် ထိပ်တွင်လည်း ချဉ်းကပ်လမ်းများနှင့် ဥယျာဉ်များ တည်ဆောက်ထားသည်။ မြောက်ဘက်ထိပ်အရှေ့ဘက် တောင်ကုန်းငယ်ပေါ်တွင် ရေနံမြေသပိတ် အလုပ်သမားခေါင်းဆောင် အာဠာဝက သခင်ဖိုးလှကြီး၏ရုပ်တုနှင့် တောင်သူလယ်သမားခေါင်းဆောင် ဂဠုန်ဆရာစံ၏ ရုပ်တုများကို ထုလုပ်ထားသည်။ အလုပ်သမားခေါင်းဆောင် သခင်ဖိုးလှကြီး၏ ဇာတိချက်ကြွေ မွေးရပ်မြေသည် ယင်းချောင်းတံတား၏ အနောက်ဘက် မိုင်ဝက်ခန့်တွင် ရှိသော သရက်လေးပင်ရွာ ဖြစ်သည်။

ယင်းချောင်းတံတားဖွင့်ပွဲကို ၁၉၇၃-ခုနှစ်၊ မေလ(၄)ရက်နေ့တွင် ဝန်ကြီးဦးစိန်ဝင်းက ဖွင့်လှစ်ပေးခဲ့သည်။ ကုန်ကျစရိတ် စုစုပေါင်းမှာ (၄၁)သိန်းကျော် ဖြစ်သည်။

## ကိုးကား
စာသင်သား ဆုံးမစာ

ဂမ္ဘီသာရ ဆုံးမစာ ကို ရှင်မဟာရဋ္ဌသာရ (မြန်မာ ၈၃၀ - ၈၉၂) က ရေးသားပြုစုခဲ့သည်။

## ** စာသင်သား ဆုံးမစာ ** 
** သုဏေယျ = နာကြားရာ၏။စိန္တေယျ = ကြံစည်ရာ၏။ပုစ္ဆေယျ = မေးမြန်းရာ၏။ဘာသေယျ = ပြောဆိုရာ၏။ဝိစာရေယျ = စူးစမ်းဆင်ခြင်ရာ၏။လိခေယျ = ရေးမှတ်ရာ၏။သိက္ခေယျ = လေ့ကျင့်ရာ၏။ဓာရေယျ = နှုတ်ငုံဆောင်ရာ၏။**

“သုစိပုဘာ၊ ဝိလိသိဓာ”၊ အက္ခရာစွဲသုံး၊ ဤရှစ်လုံးကို၊ သီကုံးပန်းသွင်၊ နေ့တိုင်းဆင်လော့၊ စာသင်ပျိုနု၊ အခြေပြုတို့၊ ဥဇုဘူတ၊ လုံ့လပြင်းစွာ၊ သူ့ထက်ငါဟု၊ နှုတ်မှာရွရွ၊ ကြိုးပမ်းကလျှင်၊ သိပ္ပကျေးဇူး၊ အထူးသိမြင်၊ ပညာရှင်ဟု၊ မထင်မပေါ်၊ မကျော်စောဘဲ၊ တီမှာလွဲ အံ့၊ အရဲ ကြိုးကုတ်၊ ကြက်ရဲစုတ်သို့၊ အားထုတ်ခုံမင်၊ မသင်မအံ၊ မကြံမမေး၊ ဆွေးနွေးရောနှော၊ ပြောဟောမဲ့ထွေ၊ ပေချပ်ရေဖြင့်၊ ကုန်စေဆေန်းသာ၊ သင်ချေပါလည်း၊ ဘယ်မှာဂုဏ်ရှင်၊ ကျော်စောထင်ချိမ့်၊ စာသင်ဟူက၊ ကျမ်းထိုမျှကို၊ တွေ့ကမရှောင်၊ ကြောင်ပုစွန်စား၊ ကျွတ်ကျွတ်ဝါးသို့၊ လွှသွားပမာ၊ ကျောက်ထက်စာသို့၊ လိုရာရအောင်၊ ကြံဆောင်လေ့ကျက်၊ အနက်အဓိပ္ပာယ်၊ နှုတ်ဝယ်ရွရွ၊ ထားချေမှတည့်၊ တစ်ပေါ်လျှင်၊ ချည်စငင်သို့၊ သဘင်ပွဲမှောက်၊ ဆိုရေးရောက်က၊ လန့်ကြောက်မရှိ၊ သတိမြဲခိုင်၊ ကျောက်တိုင်ပမာ၊ ကေသရာသို့၊ ရွံရှာမဲ့လျှင်း၊ ဆိုခင်းနည်းနာ၊ အဖြာဖြာကို၊ မကြာနှုတ်လျှောက်၊ ခန့်ချင့်ထောက်လော့၊ အံ့လောက်ဖွယ်သာ၊ ဂါထာပါဌ်သား၊ စကားဝိုက်လည်၊ စဉ်ရှည်ရှေးတီး၊ စကားကြီးက၊ စသည်ထိုထို၊ ဝိဂြိုဟ်ဝစနတ်၊ ဓာတ်ရပစ္စည်း၊ ထုံးနည်းပမာ၊ ဂါထာဆန်းဂိုဏ်း၊ ကရိုဏ်းဌာန်စစ်၊ ဖွင့်လှစ်ဋီကာ၊ အဌကထာပါဠိ၊ အောက်ထက်ညီ၍၊ ကဝိလက္ခဏာ၊ အဖြာဖြာကို၊ သေချာဆည်းဆ၊ ဆိုဝံ့ကလျှင်၊ ဘဝဤတွင်၊ ခုမျက်မြင်လည်း၊ မထင်ဘယ်မှာ၊ ရှိဘိရာအံ့၊ သံသရာလည်း၊ ပမာကဲလွန်၊ အဆုံးစွန်မူ၊ ညီမွန်တုလွတ်၊ သုံးလူနတ်ဝယ်။   ။ “အကျွတ်ဘယ်မှာ၊ ဝေးတော့မည်”။

## ကိုးကား
စလေ ဓာတ်မြေဩဇာစက်ရုံ

**စလေ ဓာတ်မြေဩဇာစက်ရုံ**သည် မကွေးတိုင်းဒေသကြီး၊ စလေမြို့တွင် တည်ရှိလေသည်။ ၁၉၆၆-ခုနှစ်၊ ဒီဇင်ဘာလ (၉)ရက်နေ့တွင် မြန်မာနိုင်ငံ စက်မှုလက်မှု တိုးချဲ့လုပ်ကိုင်ရေး ကော်ပိုရေးရှင်းနှင့် ဂျပန်နိုင်ငံ ဟီတာချီကုမ္ပဏီတို့ ပူးပေါင်းတည်ဆောက်ရန် စာချုပ်ချုပ်ဆိုသည်။ လက်တွေ့တည်ဆောက်ရာတွင် ဟီတာချီကုမ္ပဏီ၊ ပြည်သူ့လုပ်ငန်းကော်ပိုရေးရှင်း၊ မြန်မာ့ရေနံကော်ပိုရေးရှင်း နှင့် လျှပ်စစ်ဓာတ်အားပေးရေးအဖွဲ့တို့က ပူးပေါင်းတည်ဆောက်ခဲ့ခြင်း ဖြစ်သည်။ ၁၉၇၀-ခုနှစ်၊ ဇွန်လတွင် ပြီးစီးခဲ့ပြီး ကုန်ကျငွေ စုစုပေါင်းမှာ နိုင်ငံခြားငွေ (၆၅၅)သိန်းအပါအဝင် ကျပ်(၁၀၅၂)သိန်း ဖြစ်သည်။ 

စလေဓာတ်မြေဩဇာ စက်ရုံမှ အမိုးနီးယား ဓာတ်မြေဩဇာကို တစ်နှစ်လျှင် တန်ချိန် ၄၀၀၀ ခန့် ထုတ်လုပ်နိုင်သည်။ ထိုမှတစ်ဆင့် ယူရီးယား(ခေါ်) ပုလဲဓာတ်မြေဩဇာ နှစ်စဉ် တန်ချိန်(၆၇၀၀၀)ခန့်ကို တစ်နေ့လျှင် တန်ချိန် ၂၀၀ ကျော်နှုန်းဖြင့် ထုတ်လုပ်ပေးနိုင်နေပေသည်။ ဓာတ်မြေဩဇာစက်ရုံ၏ အဓိကကုန်ကြမ်းဖြစ်သော သဘာဝဓာတ်ငွေ့ကို စလေမြို့ မြောက်ဘက် (၈)မိုင်ကျော်ဝေးသည့် မိုလာဒေမှ ပိုက်များဖြင့် ပို့လွှတ်ပေးသည်။ ယခင်က လွင်တီးခေါင်အရပ်တွင် ယခုအခါ တိုက်တာ အဆောက်အဦသစ်များ၊ မိုးထိ မျှော်စင်ကြီးများနှင့် ဓာတ်ငွေ့လှောင် တိုင်ကီလုံးကြီးများ ဖြင့် ထယ်ဝါခန့်ငြား၍ နေပေသည်။

## ကိုးကား
NGC 457

**NGC 457** သည် ကပ်ဆီယိုပီးယား ကြယ်စုတန်းမှ ကြယ်အစုအဝေးဖြစ်ပြီး ၁၇၈၇ ခုနှစ်တွင် ဝီလီယံ ဟာရှယ်ဆိုသူမှ ရှာဖွေတွေရှိခဲ့သည်။ 

## ကိုးကား
## ပြင်ပလင့်
*NGC 457  at SEDS
*
ဓမ္မနီတိချိုး

**ဓမ္မနီတိချိုး** ကို စဉ့်ပါဆရာတော်(မြန်မာ ၁၁၀၆ - ….) မူကွဲ (၁၁၄၀ - ၁၂၁၀) က ရေးသားပြုစုခဲ့သည်။

## ဓမ္မနီတိချိုး 
#ကျင့်မူရာခပ်ပျင်းနှင့်၊ သွတ်ဖျင်းလူယုတ်တေ။     ။ တတ်ပညာပဇာတတ်ပါအံ့၊ များမှတ်ကြလေ။     ။ အတတ်ကိုမရှာဖွေလျှင်၊ ဥစ္စာတွေရရေး။     ။ ဘယ်နှယ်ကြံဖန်မြောက်ပမယ်၊ မိုးလောက်ကွာသေး။
#ပညာကိုဘယ်လူဆိုးတို့၊ ယူခိုးလို့ပါပမယ်။     ။ အတတ်ကယ်အလိမ္မာနှင့်၊ ဥစ္စာဘယ်တူကြလိမ့်၊ လောကလူဝယ်။     ။ သိကြားမြင်လုံလောက်က၊ မျက်မှောက်ကယ်သည်ကိုယ်ဝယ်၊ ရလွယ်၏ ခင်ပွန်း။     ။ တမလွန်နောင်ခါကောင့်၊ မြိုက်ချမ်းသာပိုမိုမြင့်၊ ကဲဆင့်တောက်ထွန်း။
#သိပညာဖြစ်ပွားအောင်၊ ချစ်သားတို့သင်ကြပါ။      ။ မိဘဆရာတို့၊ ဖန်ခါခါ တပည့်သားကို၊ ထောင်နားဆန် မငြင်းအောင်၊ သွင်းကြပေရာ။     ။ လှေလှော်လှေခတ်နှင့်၊ အတတ်ကယ်မဲ့သူမှာ၊ ဝန်ထမ်းသာဖြစ်မြဲ။     ။ ပညာရှင်ဖြစ်ပေက၊ လူ့ပြေ(မြေ)မှာ ပူဇော်လို့၊ ဇမ္ဗူပေါ် ဂုဏ်ထင်ပလိမ့်မယ်၊ မိုးလထက်ကဲ။

## ကိုးကား
ဂမ္ဘီသာရ ဆုံးမစာ

ဂမ္ဘီသာရ ဆုံးမစာ ကို  သျှင်မဟာရဋ္ဌသာရ (မြန်မာ ၈၃၀ - ၈၉၂) က ရေးသားပြုစုခဲ့သည်။

## ** ဂမ္ဘီသာရ ဆုံးမစာ ** 
၁။ “မြွက်ဆိုမုသား”၊ နှုတ်သံပျားသို့၊ စီးပွားလိုယောင်၊ ရူပဆောင်လျက်၊ မှားအောင်ပြစ်ရှာ၊ ကြံတတ်စွာသား၊ မေတ္တာချည်းနှီး၊ လူခွေးမြီးနှင့်၊ တသီးတခြား၊ တပါးပြည်ရွာ၊ မရှောင်သာ၍၊ မကွာပေါင်းဖော်၊ ပြုငြားသော်လည်း၊ အပေါ်ကားယှဉ်၊ အထဲကြည်၍၊ စိတ်ယဉ်နှိမ့်ချ၊ အာစာရဖြင့်၊ ကာလအလိုက်၊ သူ့အကြိုက်ကို။   ။ “စရိုက်ညီထွေ ကျင့်တတ်စေ”။

၂။ “အရှည်လင့်လင့်”၊ အသင့်မျှော်လျက်၊ ကြံခေါက်ရက်တည့်၊ နှောင့်ယှက်သောဖြစ်၊ ဆံတရစ်မျှ၊ အပြစ်မဲ့စွာ၊ လွတ်ခွင့်သာမူ၊ ကန္တာတောထဲ၊ ခရီးခဲဝယ်၊ ကျားရဲသစ်ရူး၊ ဘီလူးသဘက်၊ ဘေးသူဖျက်အား၊ ရက်ရက်ဆောစွာ၊ စွန့်လိုက်ခွာသို့၊ မိစ္ဆာဖော်ပေါင်း၊ သူမကောင်းကို။   ။ “စဉ်ကြောင်းဝေးမြေ လွှင့်တတ်စေ”။

၃။ “မဏိဇောတ”၊ ပြည်တန်မြနှင့်၊ သိင်္ဂရွှေညာ၊ ရတနာလည်း၊ အဝါလျှံလက်၊ ရောင်ခြည်ထွက်မူ၊ စုံမက်ဝှဲခြီး၊ အဘိုးကြီး၏၊ တသီးဆိုဖွယ်၊ လူတို့ဝယ်လည်း၊ ကြီးငယ်အမျက်၊ စောင်းမာန်ထွက်မူ၊ ပေါင်းဖက်ဖော်နှီး၊ အများငြီး၏၊ အတီးလက်သုံး၊ ဤသည်ထုံးကို၊ ယူကျုံးပိုက်သွင်း၊ သားမောင်မင်းလည်း၊ မုန်ပြင်းဒေါသ၊ စိတ်နာဂကို။   ။ “ဉာဏချွန်းကွင်း မြဲစေမင်း”။

၄။ “အဌာရသ”၊ သိပ္ပကျေးဇူး၊ အထူးထူးကို၊ ဆည်းပူးရှာဖွေ၊ သင်သောခါလျှင်၊ ဆရာကောင်းထံ၊ ကျိုးနွံတရှည့်၊ ရိပ်ခြည်ကြည့်လျက်၊ တပည့်ကျင့်ဝတ်၊ ညီညွတ်စွာမူ၊ ကုန်အောင်ပြု၍၊ အာယုဆုံးစွန်၊ ပြောင်းချိန်တန်မှ၊ ပြညွန်ရိပ်ခြည်၊ ဆိုအံ့သည်ဟု၊ ဆောက်တည်လျှို့ဝှက်၊ ပြင်မထွက်သား၊ သိခက်ခဲ လှ၊ ကိလိဌကို၊ မှတ်ရလေအောင်၊ ရည်စောင်နှိမ့်ချ၊ ဆည်းကပ်ခ၍။   ။ “နေ့ညမကင်း၊ တွေ့စေမင်း”။

## ကိုးကား
ပုတ္တောဝါဒ ဆုံးမစာ

**ပုတ္တောဝါဒ ဆုံးမစာ**ကို ဆားထုံဆရာတော် ( ၉၁၈-၉၇ဝ) ခန့် က ရေးသားပြုစုခဲ့သည်။

## အဘကသားကို ဆုံးမခန်း 
၁။ "ပန်း၏ပမာ"၊ ဤလင်္ကာတွင်၊ မာတာပိတ၊ ဆိုဆုံးမသား၊ ထိုစကားကို၊ မှတ်သားကုန်ကြ၊ မိန့်လိုက်ပြအံ့၊ မွေးဘလက်ရုံး၊ မြပန်းကုံးသို့၊ နှစ်လုံးဝမ်းက၊ ချစ်နိုးလှသည်၊ သားလှရွှေတောင်၊ ဘသည်းခေါင်၊ နားထောင်၍သာ၊ စေ့စေ့နာလော့၊ မိရာဘရည်၊ တည်မည်အကြောင်း၊ ကောင်းသားကျင့်ဝတ်၊ စာအတတ်ကို၊ သားမြတ်ယခု၊ တတ်ကြောင်းပြုလော့၊ ဗဟုသုတ၊ မရှိကမူ၊ လျှော့ကျရေတူ၊ လူမဟူရ၊ ရှက်ကြီးရလိမ့်၊ နောင်တဆယ်ကြိမ်၊ ညှိုးပိန်မျက်နှာ၊ ပွဲမှာမဝင်၊ ပြင်မှာမရောက်၊ တောမှာမျောက်သို့၊ ခြေထောက်လက်စုံ၊ ရှိတုံပါလျက်၊ လူပျက်လူနှမ်း၊ လူ့ပေါက်ပန်းနှင့်၊ ဆိုးသွမ်းလူပေါ့၊ ထဲသော့သော့ဟု၊ ကဲ့ရဲ့ပြုလိမ့်။     ။ "ညီပုရှက်မည် ထင်၏တည်း"။

၂။ "ထို့ကြောင့်သားထွေး"၊ ငယ်ထွေးလေးက၊ လူရေးလူရာ၊ ရှိစိမ့်ငှာဟု၊ ကျောင်းမှာမြဲနေ၊ စာပေသင်သင်၊ သို့လျှင်သို့ဖတ်၊ သို့မှတ်သို့ရေး၊ သို့မေးသို့ဖြေ၊ သို့နေသို့ထိုင်၊ သို့ကိုင်သို့ကြွ၊ သို့ကွသို့ကုန်း၊ သို့သုံးသို့စွဲ၊ သို့လဲသို့ထား၊ သို့စားသို့သောက်၊ သို့လျှောက်သို့ဆို၊ သို့ကိုသို့ကျင့်၊ သို့နှင့်သို့လျှိုး၊ သို့ရှိခိုးဟု၊ မြတ်နိုးလှစွာ၊ ညီဆရာက၊ မိန့်သမျှကို၊ ညီလှမင်းရွှေ၊ မမေ့စေနှင့်၊ စေ့ရေမွေးဘ၊ မှာသမျှကို၊ ညီလှရွှေနား၊ ချပ်ခါထား၍။     ။ "သည်းဖျာ့းမှတ်စေ ချင်၏တည်း"။

၃။ "သည်းဖျားမှတ်စိမ့်"၊ တဖန်မိန့်အံ့၊ နှစ်သိမ့်ဝမ်းသာ၊ ညီနားနာလော့၊ လူရွာလျှပ်ပေါ်၊ ရွှင်မြူးပျော်သည်၊ သူတော်မဟုတ်၊ လူယုတ်လူသောင်း၊ လူဗူးတောင်းနှင့်၊ မကောင်းမှုများ၊ နေ့တိုင်းပွားသည်၊ သောက်စားယစ်ဝ၊ လူ့ဗာလက၊ စသည်လူတွင်၊ လူလေဖင်နှင့်၊ ပျော်ရွှင်စကား၊ လူမိုက်များတို့၊ ပေါင်းညားရံခါ၊ နီးယှဉ်လာတည်း၊ ဝေးစွာသားလှ၊ ခွာနိုင်မှတည့်၊ သားလှကိုယ်ကျိုး၊ စုံပြည့်ဖြိုးလိမ့်၊ ကြိုးလေသားလှ၊ မှာသမျှကို၊ မချမြေဝယ်၊ မပယ်နှင့်ကား၊ ဘစကားကို၊ ရွှင်အားရ၍။     ။ "သားလှမှတ်စေ ချင်၏တည်း"။

## နှမကမောင်ကို ဆုံးမခန်း 
၁။ "ဤသို့သာယာ"၊ ပျားသကာလည်း၊ ပမာမမျှ၊ ချစ်နှမက၊ မောင်လှကိုသာ၊ လူရေးရာ၌၊ လိမ္မာစေလို၊ တစ်ဖန်ဆို၍၊ နားချိုမောင်လှ၊ မွေးဘမျက်စိ၊ မွေးမိမျက်တောင်၊ နှမမောင်၊ မောင်ငယ်ရင်သွေး၊ နာဘိသေးလော့၊ ရှေးသရောအခါ၊ ပြည်ဗာရာဝယ်၊ ကုဋေကြွယ်သား၊ သူဌေးအားလျှင်၊ သားတယောက်ဖြစ်၊ ချစ်၍တစေ၊ အိမ်မှနေ၍၊ စာပေမကျ၊ မိဘစုတေ၊ ခန္ဓာရွေ့သော်၊ အရှေ့အနောက်၊ တောင်မြောက်ဘယ်မှာ၊ မသိပါငြား၊ သူဌေးသားသည်၊ သိုထားမတတ်၊ အရပ်ရပ်၌၊ နှံအပ်ဥစ္စာ၊ ရှိသည်ငှာကို၊ များစွာကျွန်ပေါင်း၊ မကောင်းခိုးသူ၊ ယူ၍ပြေးရှောင်၊ အိမ်ကိုရောင်း၍၊ ထောင်းထောင်းကျေလျက်၊ ခွက်လက်စွဲကာ၊ တောင်းစားပါလည်း၊ နင်သာလူမိုက်၊ ဒုစရိုက်ဟု၊ ရိုက်ပုတ်လိုက်ကြ၊ ရွာမှထွက်လေ၊ တောမှာသေသည်။     ။ "ကောင်သေလင်းတ ကျ၏တည်း"။

## ကိုးကား
ပြည်ထောင်စုတိုင်းရင်းသားလူငယ်များစွမ်းရည်ဖွံ့ဖြိုးရေးဒီဂရီကောလိပ်(စစ်ကိုင်း)

**ပြည်ထောင်စု တိုင်းရင်းသားလူငယ်များ စွမ်းရည်ဖွံ့ဖြိုးရေးဒီဂရီကောလိပ် (စစ်ကိုင်း)** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ စစ်ကိုင်းမြို့တွင် တည်ရှိသည်။ နယ်စပ်ဒေသရှိ တိုင်းရင်းသား လူငယ်များအား အဆင့်မြင့်ပညာရပ်များ ဆက်လက်သင်ယူနိုင်ရန် ရည်ရွယ်ချက်ဖြင့် (၂၀၁၃-၂၀၁၄) ပညာသင်နှစ်မှ စတင်ဖွင့်လှစ်ခဲ့သည်။

## သင်ကြားပို့ချ ပေးသော ဘာသာရပ်များ
*ဝိဇ္ဇာဘာသာတွဲ
**မြန်မာစာ
**ပထဝီဝင်
**သမိုင်း

*သိပ္ပံဘာသာတွဲ
**ဓာတုဗေဒ
**ရူပဗေဒ
**သင်္ချာ

*အင်ဂျင်နီယာဘာသာတွဲ
**မြို့ပြ အင်ဂျင်နီယာ
**အီလက်ထရောနစ်အင်/ယာ
**လျှပ်စစ်စွမ်းအားအင်/ယာ
**စက်မှုအင်ဂျင်နီယာ
သင်တန်းအားလုံးတွင် ပြည်ထောင်စုစိတ်ဓာတ်ဘာသာရပ်၊ ခေါင်းဆောင်မှု ဘာသာရပ်၊ အဆင့်မြင့်ယဉ်ကျေးမှုဘာသာရပ်၊ ယဉ်ကျေးမှုဘာသာရပ်နှင့် ကွန်ပျူတာသိပ္ပံဘာသာရပ် တို့ကို ပူးတွဲသင်ကြားသည်။

## ပေးအပ်ချီးမြှင့်သည့် ဘွဲ့နှင့် အောင်လက်မှတ်များ
ပြည်ထောင်စု တိုင်းရင်းသားလူငယ်များ စွမ်းရည်ဖွံ့ဖြိုးရေး ဒီဂရီကောလိပ် (စစ်ကိုင်း) မှပေးအပ်ချီးမြှင့်သည့် ဘွဲ့၊ အောင်လက်မှတ်များနှင့် သင်တန်းကာလများမှာ အောက်ပါအတိုင်းဖြစ်သည်။

## ကိုးကား 
## ပြင်ပလင့်ခ်များ 
*နယ်စပ်ရေးရာဝန်ကြီးဌာန ဒီဂရီကောလိပ် (ရန်ကုန်/စစ်ကိုင်း)
NGC 222

**NGC 222** သည် ကြယ်စုတန်း တူကင်နာမှ ကြယ်အစုအဝေး open cluster ဖြစ်သည်။ ယင်းအား ၁၈၂၆ ဩဂုတ်လ ၁ ရက်တွင် James Dunlop ဆိုသူမှ ရှာဖွေတွေ့ရှိခဲ့သည်။

## ကိုးကား 
ကဏ္ဍ:တူကင်နာ (ကြယ်စုတန်း)
NGC 299

**NGC 299** သည် တူကင်နာ ကြယ်စုတန်းမှ open cluster ဖြစ်ပြီး ဩဂုတ် ၁၂၊ ၁၈၃၄ တွင် ဂျွန် ဟာရှယ်ဆိုသူမှ ရှာဖွေတွေ့ရှိခဲ့သည်။

## ကိုးကား 
ကဏ္ဍ:တူကင်နာ (ကြယ်စုတန်း)
NGC 462

**NGC 462** သည် မိန် နက္ခတာရာမှ ဘဲဥပုံစံ ဂယ်လက်ဆီဖြစ်ပြီး ၁၈၆၄ အောက်တိုဘာ ၂၃ တွင် Albert Marth ဆိုသူမှ ရှာဖွေတွေ့ရှိခဲ့သည်။

## ကိုးကား
## ပြင်ပလင့်
*NGC 462 - SEDS.org (Revised NGC)
*«Deep Sky Browser - NGC462

ကဏ္ဍ:မိန် နက္ခတ်တာရာ
စစ်ဦးစီးတက္ကသိုလ်

**စစ်ဦးစီးတက္ကသိုလ်** (အတိုကောက်: **ဥ စ တ**) သည် မြန်မာနိုင်ငံ၊ ရှမ်းပြည်နယ်တောင်ပိုင်း၊ ကလောမြို့တွင် တည်ရှိသည့် စစ်ဖက်ဆိုင်ရာ တက္ကသိုလ်တစ်ခု ဖြစ်သည်။ စစ်အစိုးရလက်ထက်တွင် ကလော စက်မှုလက်မှုသိပ္ပံကျောင်းအား အေးသာယာမြို့သစ်သို့ ပြောင်းရွှေ့ကာ ယင်းကျောင်းနေရာတွင် စစ်ဦးစီးတက္ကသိုလ်ကို ဖွင့်လှစ်ခဲ့သည်။

စစ်ဦးစီးတက္ကသိုလ်ကို ကျောင်းအုပ်ကြီး၊  ဒုတိယကျောင်းအုပ်ကြီး၊ နည်းပြအရာရှိချုပ် တို့ကကြီးကြပ်ကွပ်ကဲ သင်တန်းပို့ချလျက်ရှိသည်။

## သမိုင်းကြောင်း 
စစ်ဦးစီးတက္ကသိုလ်ကို ဖွဲ့စည်းပုံအမှတ် ဗကဖ-၁၀၃ က ၆၁၊ ကဖ-၁၀၃ က ၆၂ တို့ဖြင့် ၁၉၄၈ ခုနှစ် ဩဂုတ်လ ၁ ရက်နေ့တွင် မေမြို့၌ စတင်ဖွင့်လှစ်ခဲ့ပြီး ပထမဆုံးကျောင်းအုပ်ကြီးမှာ ဗိုလ်မှူးချုပ် ကတ်နက်ဖြစ်သည်။ ဖွဲ့စည်းပုံအရလုပ်ငန်းတာဝန်မှာ အရာရှိများအား စစ်မြေပြင်ကွပ်ကဲမှုနှင့် ဦးစီးတာဝန်လေ့ကျင့်ပေးရန်ဖြစ်သည်။ မေမြို့တွင် အပတ်စဉ် (၁) နှင့် (၂) ကို ဖွင့်လှစ်သင်ကြားပေးခဲ့သည်။ 

၁၉၅၀ ခုနှစ် အောက်တိုဘာလ ၂၃ ရက်နေ့တွင် မင်္ဂလာဒုံသို့ ရွှေ့ပြောင်းခဲ့ပြီး အမှတ်စဉ် (၃) မှ အပတ်စဉ် (၆) အထိ ဖွင့်လှစ်ခဲ့သည်။ ၁၉၅၄ ခုနှစ် ဧပြီလ ၁၈ ရက်နေ့တွင် ကလောမြို့သို့ ရွှေ့ပြောင်းခဲ့ပြီး အပတ်စဉ် (၇) မှ အပတ်စဉ် (၁၅) ထိ ဖွင့်လှစ်ခဲ့သည်။ ၁၉၆၆ ခုနှစ် ဇွန်လ ၁၁ ရက်နေ့တွင်ကလောမြို့မှ ဗထူးတပ်မြို့သို့ ရွှေ့ပြောင်းခဲ့ကာ အပတ်စဉ် (၁၆) မှ အပတ်စဉ် (၄၂) ထိ ဖွင့်လှစ်သင်ကြားခဲ့သည်။

၁၉၉၁ ခုနှစ်၊ မေလတွင် ဗထူးတပ်မြို့မှ ကလောမြို့သို့ ပြန်လည် ရွှေ့ပြောင်းခဲ့ပြီး အပတ်စဉ် (၄၃)ကို ပြန်လည်စတင်ဖွင့်လှစ်ခဲ့သည်။

## သင်တန်းများ 
စစ်ဦးစီးတက္ကသိုလ်၏ သင်တန်းကာလမှာ (၁၁) လဖြစ်သည်။ လက်ရှိကာလတွင် တပ်ရင်းမှူးအဆင့်အရာရှိကြီးများ စစ်မြေပြင်ကွပ်ကဲမှု၊ ဦးစီးတာဝန်နှင့် လက်ရုံးဝန်ထမ်းတပ်များဆိုင်ရာများ သင်ကြားပို့ချပေးလျက်ရှိသည်။ ဒုတိယဗိုလ်မှူးကြီး အဆင့် အရာရှိများသည် စစ်ဦးစီးတက္ကသိုလ်သို့ တက်ရောက်ပြီးမှသာလျင် စစ်ဦးစီးမှူး (ပထမတန်း) အဖြစ် ထမ်းဆောင်ခွင့်ရရှိသည်။ 

သင်တန်းတက်ရောက် အောင်မြင်သူများကို သင်တန်းအောင်လက်မှတ်နှင့်အတူ စစ်ဝတ်စုံ၌တပ်ဆင်ရမည့် "စစ်ဦးစီးတက္ကသိုလ်သင်တန်းတံဆိပ်"ကိုပါ တပါတည်းချီးမြှင့်သည်။

## ကျောင်းဆောင်ပုဒ် 
စစ်ဦးစီးတက္ကသိုလ်၏ ဆောင်ပုဒ်မှာ *“နှလုံးရည်မြင့်မှ လက်ရုံးရည်တင့်မည်”* ဖြစ်သည်။

## ကိုးကား
စစ်ကိုင်းတက္ကသိုလ်

**စစ်ကိုင်းတက္ကသိုလ်** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ စစ်ကိုင်းမြို့နယ်၊ ပဲကတိုးရပ်အနီးတွင် တည်ရှိသည့် ဝိဇ္ဇာသိပ္ပံတက္ကသိုလ် တစ်ခု ဖြစ်သည်။ စစ်ကိုင်းတက္ကသိုလ်ကို ၂၀၁၂ ခုနှစ် ဒီဇင်ဘာ ၈ ရက်နေ့တွင် စတင်ဖွင့်လှစ်ခဲ့သည်။

## ကိုးကား
ဂွမ်း တက္ကသိုလ်

***ဂွမ်းတက္ကသိုလ်*** သည် မြန်မာနိုင်ငံ မှ 2D animation ဟာသဇာတ်လမ်းတွဲ အတိုများဖြစ်သည်။ Joosk Character Design & Animation Studio မှ ၂၀၁၆ မတ်လတွင် Gwen University Facebook စာမျက်နှာမှတစ်ဆင့် စတင်ထုတ်လွှင့်ခဲ့သည်။  ၉၀ ခုနှစ်ဖွားများ ကြုံတွေ့ရသော မြန်မာနိုင်ငံပညာရေး စနစ်၏ အလွဲများကို ဟာသပုံစံ ဖန်တီးတင်ပြထားခြင်း ဖြစ်သည်။ short animation တစ်ခုစီ၏  ကြာမြင့်ချိန်မှာ ၃၀ စက္ကန့်မှ ၁ မိနစ်ခန့်ဖြစ်သည်။

## ဇာတ်လမ်းနောက်ခံ 
တက္ကသိုလ် ကျောင်းသား၊ ကျောင်းသူ လေးယောက်ဖြစ်သော ဆိုးတေ၊ ချယ်ရီ၊ စိုင်းလမင်း နှင့် ဒွန်းကြည် တို့၏ ဘဝအကြောင်းဖြစ်သည်။

ရန်ကုန်မြို့ တွင် ဂွမ်း အမည်ရှိ တက္ကသိုလ် တစ်ခုရှိပြီး ဂွမ်းတက္ကသိုလ် ကို ရည်ရွယ်ချက် အမျိုးမျိုး၊ အကြောင်း အမျိုးမျိုးဖြင့် ကျောင်းသားတွေ နှစ်စဉ် ရောက်ရှိလာကြသည်။ တစ်ရက်တွင် ဂွမ်းတက္ကသိုလ်ကို ကျောင်းသား၊ ကျောင်းသူ လေးယောက် ရောက်ရှိလာခဲ့သည်။

ဘဝကို ပျော်ပျော်နှင့် ပေါ့ပေါ့ပါးပါး ဖြတ်သန်းတတ်သော ဆိုးတေ၊ ကိုယ်ပိုင် ဆန္ဒမပါဘဲ မိဘ၏ဖိအားပေး အုပ်ချုပ်မှုကြောင့် ဂွမ်းတက္ကသိုလ်ကို ရောက်လာရသော်လည်း သူ့ဆန္ဒ၊ သူ့ရည်မှန်းချက်တွေကို အရှုံးမပေး ဆက်ရပ်တည်ဖို့ ကြိုးစားနေသူ ချယ်ရီ၊ မိဘက ပြောတဲ့အတိုင်း တသွေမတိမ်း ကြီးပြင်းလာပြီး ဂွမ်းတက္ကသိုလ်ကို မိဘက ရွေးချယ်ပေးသဖြင့် ရောက်ရှိလာသူ စိုင်းလမင်း၊ အမြဲတမ်း တတ်ယောင်ကား ဆရာကြီး လုပ်တတ်သော ဒွန်းကြည် တို့ ရောက်ရှိလာခဲ့သည်။

သူတို့၏ နေ့စဉ်ဘဝတွင် ကြုံတွေ့နေရသည့် အဖြစ်အပျက်များကို ဟာသဇာတ်လမ်းအသွင် ဖန်တီးထားခြင်း ဖြစ်သည်။

## ဇာတ်ကောင်များ 
* ဆိုးတေ
* ချယ်ရီ
* စိုင်းလမင်း
* ဒွန်းကြည်

## Animation ဇာတ်လမ်းတွဲ ဖြစ်ပေါ်လာပုံ 
မြန်မာ Animation Industry တွင် ခြေလှမ်းသစ်တွေ ဆက်လှမ်း နိုင်ရန် ရည်ရွယ်ကာ Joosk အဖွဲ့မှ Animation အတိုလေးများကို စမ်းသပ် ဖန်တီးခဲ့ကြသည်။ ယခင် Animation Work များမှ ရလာသော အတွေ့အကြုံများကို သုံးသပ် သင်ခန်းစာယူပြီး၊ ခြေလှမ်းသစ်အနေဖြင့် Short Animation Series တစ်ခုဖြစ်လာအောင် လုပ်ဆောင်ခဲ့ကြခြင်း ဖြစ်သည်။

## ထုတ်လွှင့်ထားသော အပိုင်းများ 
# *ပိုက်ဆံလည်းမကုန် လူလည်း ရှင်းတဲ့နေရာ*
# *Only in မြန်မာပြည်*
# *မြန်မာပြည်မှာ သရဲဖြစ်ရတဲ့ဒုက္ခ*
# *ရှိ*
# *ခိုးဝှက်ဖွက်နှိုက်*
# *အားလုံး နားထောင်ကြပါလို့*
# *ဆိုး‌တေတို့ ငယ်‌ငယ်‌တုန်းကပေါ့*
# *မြန်မာလိုင်းကား ကမ္ဘာကို ထိုးဖောက်မည်*

## ကိုးကား 
## ပြင်ပလင့်ခ်များ 
*
*
Nestlé Bear Brand

**Nestlé ဝက်ဝံတံဆိပ်** သည် နို့မှုန့်တံဆိပ် ဖြစ်ပြီး Nestlé မှ ပိုင်ဆိုင်ကာ ၁၉၇၆ ခုနှစ်တွင် စတင်မိတ်ဆက်ခဲ့သည်။ ဤနို့မှုန့်ကို အရှေ့တောင်အာရှနေရာအများစုတွင် ရောင်းချလျက်ရှိသည်။ ဝက်ဝံတံဆိပ်ကို Nestle ၏ Marca Oso နွားနို့ဟူ၍လည်း သိရှိကြသည်။ အင်ဒိုနီးရှား အမည်မှာ **Susu Cap Beruang** ဖြစ်သည်။ ဝက်ဝံတံဆိပ်ဖြင့် သန့်စင်ပိုးသတ်ထားသည့် နို့ကိုလည်း ရောင်းချသည်။

## ကိုးကား
ဩဝါဒကထာ စာတမ်း

**ဩဝါဒကထာစာတမ်း** ကို လုံးတော်ဆရာတော်အရှင်ဂုဏဝါ(မြန်မာ ၁၁၉. - ၁၂..) က ရေးသားပြုစုခဲ့သည်။

## ဩဝါဒကထာ - စာတမ်း
ဆရာမှာခဲ့မည်၊ တပည့်ငယ်အများတို့၊ ငါ ဆရာ့စကားကို စေ့စေ့နားထောင်လေ။

မသေသမျှ ကာလအတွင်းတွင် ဖျင်းတန်ပေါ့သွပ်သောသူကို မပေါင်းနှင့်။

လောင်းစားသေစာမှုကို ဝေးအောင်ကြဉ်။

ဆရာသခင်၊ အရှင်နှစ်ပါး၊ မိဘများကို၊ မုန်းထားမာန်မျက်၍၊ စိတ်ထွက်အောင်မပြုနှင့်။

သူ့ကျေးဇူးကိုလည်း အထူးသိလေ။

ဆွေလာမျိုးဝတ်လည်း ကျေလှစေ။

အဆွေမိတ်ကောင်းကို ရအောင်ရှာ။

ကာမဂုဏ်ကြောင့်လည်း မရူးနှင့်။

ဥစ္စာဂုဏ်ကြောင့်လည်း မမြူးနှင့်။

ကျေးဇူးမသိသည့်ခင်ပွန်းကို ပစ်ပယ်။

အလယ်အလတ်ကျအောင်ကြံ။

မာန်မာနနည်းသသူကိုရှာ။

ကုသိုလ်ဥစ္စာ၊ ပညာသုံးခု၊ တစ်နေ့မူမှာ၊ တစ်ခုခုကို၊ ရအောင်ကြံ။

ကံကိုချည်းလည်း မယိုးနှင့်။

ဉာဏ်ကိုချည်းလည်း မထိုးနှင့်။

တစ်ထောင်တန် သူ့အကျိုးကြောင့်၊ ကိုယ်ကျိုးကို မယုတ်စေရာ။

လိမ်မာတုကိုခိုး၊ ကိုယ်ကျိုးရှိအောင်ကြံ။

လောဘခက်ထန်လျှင်၊ စားရသုံးရ၏။

ဒေါသခက်ထန်လျှင်၊ ပစ္စုပ္ပန် သံသရာ၊ နှစ်ဖြာရှုံး၍၊ စုံးစုံးနစ်နာ၏။

အဆွေခင်ပွန်းသစ်ကို ရအောင်ပေါင်း။

အဆွေခင်ပွန်းဟောင်းကိုလည်း မပစ်နှင့်။

ချစ်ဖွယ်သောစကားကိုဆိုက သဗ္ဗသျို။

အကျိုးစီးပွားကိုပြုက အဆွေ။

ကျွေးမွေးပေးက အဘ။

ချစ်ကျွမ်းဝင်က ခင်ပွန်း။

ကြိုးပမ်းလုပ်ကျွေးမွေးမြူမှ မယားကောင်း။

အပေါင်းကြည်သာလျှင် အရာခပ်သိမ်းပြီး၏။

ကိစ္စမှုဆောင်သူဟူသမျှကိုလည်း ပြီးစီးမှသာ ချီးမွမ်းရာ၏။

စာသိပေမြင် မသင်ကြားဘူးသူတစ်ထွေ၊ အစာမကျေသူတစ်ယောက်၊ အရွယ်မရောက်မီက အိမ်ရာကျသူတစ်သွယ်၊ ငယ်ရွယ်သူတခြား။     ။ဤလေးပါးတို့မှာ စားမိသောအဆိပ်နှင့် တူလေသည်။

များစွာသော ဆွေမျိုးတို့၏ အကျိုးကို မျှော်ထောက်၍ တစ်ယောက်ကို စွန့်ရာ၏။ မစင်လိမ်းကျံသည်ဖြစ်လျက်လည်း၊ ရွှေခွက်မှန်က ယူရာသည်။

ပညာရှိဟုတ်မူ အမျိုးယုတ်သူပင်ဆရာ။

ပညာရှိသူကို ကိုးကွယ်။

ပညာမဲ့သူကိုပယ်။

အရွယ်အဆင်းလှပခြင်းဖြင့် ပညာနှင့် ကင်းသူကို လူမဆန်။

အရောင်အဆင်းလှပခြင်းဖြင့် အနံ့ကင်းသောပန်းကို လူမပန်။

အကြံပင်ကောင်းသော်လည်း နှောင်းလျှင်အကျိုးမရှိ။

ပျားကိုရှာသော ယောက်ျားသည် ပျားရချေလျှင် ကြက်ဆူပင်ကိုသော်လည်း တောတွင်အမြတ် မှတ်ရာသည်။

နောက်လိုက်သူကား များ၏၊ ရှေ့သွားမရှိ။

အစွမ်းသတ္တိရှိသောသူမှာ လေးစွာသောဝန်ကိုမလောက်။

သတိဝီရိယရှိသူမှာ ဥစ္စာရှိမည်ကို မကြောက်။

စွမ်းအင်ရှိသူမှာ ရန်သူလာမည်ကို မကြောက်။

ပညာရှိသူတို့မှာ မေးမြန်းလာမည်ကို မကြောက်ရာ။

ပညာရှိသူတို့အား အရပ်တပါးဟူ၍ မရှိရာ။

ပီယဝါစာ ပြောသသူတို့အား သူတစ်ပါးဟူ၍ မရှိရာ။

ဤသို့ ပြခဲ့ပြီးသော အင်္ဂါကို ပညာနှင့် နှိုင်းနှုန်း၍ ထုံးစံမပျက်ကျင့်ရာသည်။

သူယုတ်တို့အားကား များစွာပင်ဝေးသော်လည်း ကျေးဇူးကို မသိမတင်ရာ၊ အပြစ်ကိုသာ ရှာပေတတ်ရကား၊ မြွေနဂါးတို့မှာ ဃနာထောပတ် မြိန်မြတ်ရသော ကျွေးပါငြားလည်း၊ အဆိပ်ပွားသကဲ့သို့၊ တရားထုံးပုံ ရှိချေသည်။

## ကိုးကား
ဂွေးချောင်းခံတပ်

**ဂွေးချောင်းခံတပ်**သည် မင်းလှခံတပ်နှင့်အတူ တပြိုင်တည်း၊ တစ်ချိန်တည်း တည်ဆောက်ခဲ့သော မြန်မာတို့၏ ခံတပ်တစ်ခုဖြစ်သည်။  ကွေ့ချောင်းခံတပ် (သို့) ဂွေးချောင်းခံတပ်သည် မကွေးမြို့မှ ၁၂ မိုင်ခန့်အကွာ ဧရာဝတီမြစ်၏ အရှေ့ဘက်ကမ်းတွင် တည်ရှိသည်။ ဧရာဝတီမြစ်၏ အနောက်ဘက်ကမ်းရှိ မင်းလှ ခံတပ်၏အရှေ့တောင်ဘက် ဓားလွယ်ခုတ် အနေအထားတွင်တည်ရှိသည်။

ဂွေးချောင်းခံတပ်ကို မင်းတုန်းမင်း၏ညီတော်ကနောင်မင်းသား၏ ကြီးကြပ်စီစဉ်မှုဖြင့် ပြင်သစ်နှင့် အီတာလျံ လူမျိုးများဖြစ်ကြသည့် ကိုမိုဟိုပယ်ရီ နှင့် မိုရီနာရီတို့နှင့်အတူ မြန်မာအင်ဂျင်နီယာများပူးပေါင်း၍ ခရစ်နှစ် ( ၁၈၆၀ ) ခုနှစ်တွင်တည်ဆောက်ခဲ့ရာ ခရစ်နှစ် ( ၁၈၆၃ ) ခုနှစ်တွင်ပြီးစီးပါသည်။

ဂွေးချောင်းခံတပ်သည် အလျား ( ၂၇၅ ) ပေ အနံ ( ၁၅၅) ပေ ရှိ၍ အမြင့် ( ၁၂ ) ပေ ၊ ထု ( ၄ ) ပေရှိသော အုတ်တံတိုင်းဖြင့် ကာရံတည်ဆောက်ထားသည်။ တံတိုင်း၏ အရှေ့ဘက် အနောက်ဘက် မြောက်ဘက် တို့တွင်အတွင်းမှနေ၍ ရန်သူအား တိုက်ခိုက်နိုင်ရန်အတွက် သေနတ်ပစ်ပေါက်များစီမံထားရှိပြီး စုစုပေါင်း အပေါက်အရေအတွက် (၁၅၄) ခုရှိသည်။

ခံတပ်၏အတွင်းသို့ဝင်ရောက်ရန် အနောက်ဘက်တွင် တံခါးတံတိုင်း၏အတွင်းပိုင်းတွင် စစ်သည်တော်များနေထိုင်ရန် အဆောင်တန်းလျား ၂ ခု နှင့် အရာရှိဆောင် ( ၁ ) ခုပြုလုပ်ထားပြီး အခန်း( ၁၃ ) ခန်းပါရှိသည်။ အဆောင်တန်းလျားများ၏ အရှေ့ဘက်တွင် အကျယ် ( ၁၄ ) ပေ အလျား (၁၆၉ )ပေရှိသော ဥမင်တစ်ခုပြုလုပ်ထားပြီးစစ်တိုက်ရာတွင်အသုံးပြုသော ဆင်များထားရှိသည့် အတွက် ဆင်ကျူးဟုခေါ်ကြသည်။ ဆင်ကျုံးအတွင်းနံရံ၏အနောက်ဘက်ခြမ်းတွင် လက်နက်များထားရှိရန် လက်နက်တိုက်တစ်ခုနှင့် အရာရှိဆောင်၏ နောက်ဘက်နံရံတွင် လက်နက်တိုက်တစ်ခုစီမံပြုလုပ်ထားသည်။

ခံတပ်၏တောင်ဘက်တွင် ဆင်ခြေလျောပြုလုပ်၍ အုတ်ရိုးတန်းများကာရံထားသော မြေကတုန် ၄ ဆင့်ပြုလုပ်ထားသည်။ အပေါ်ဆုံးထပ် အရှေ့ဘက်နေရာတွင် မျှော်စင်တစ်ခုပြုလုပ်ထားသည်။ လက်ရှိအခြေအနေတွင်အုတ်ရိုးတန်းများသာကျန်ရှိသည်။

ခံတပ်တည်ဆောက်ထားပုံမှာ အဆင့် ၃ ဆင့်ရှိ ၍ ပထမအဆင့်သာလျင် မြေပေါ်တွင်ပေါ်လွင်တည်ရှိပြီး ကျန် ၂ဆင့်မှာ မြေကြီးအောက်တွင်ဖြစ်သည်။ မြေအောက်ခံတပ်၏ အလယ်တွင်ရေသိုလှောင်ထားရှိရန် အလျား( ၇၂) ပေ အနံ(၁၇)ပေ အနက်(၈၅)ပေရှိသည့် မြေအောက်ရေကန်တစ်ခုကိုလည်း စနစ်ကျစွာတည်ဆောက်ထားသည်။

ဂွေးချောင်းခံတပ်ကို ဇယားဝင်အဆောက်အအုံအဖြစ်သတ်မှတ်၍ (၁၉၅၇) ခုနှစ်မှ ယနေ့အချိန်ထိ ရှေးဟောင်းသုသေသန အမျိုးသားစာကြည့်တိုက်နှင့် စာကြည့်တိုက်ဦးစီးဌာနက ပြုပြင်ထိန်းသိမ်းစောင့်ရှောက်လျက်ရှိသည်။

## ကိုးကား 
ဂွေးချောင်းခံတပ် ( သို့ ) ကွေ့ချောင်းခံတပ် - M.H.A (တောင်တွင်းကြီး)

ကဏ္ဍ:မြန်မာနိုင်ငံ၏ သမိုင်း
ကဏ္ဍ:စစ်ရေး
ကဏ္ဍ:အဆောက်အအုံ
မန္တလာတက္ကသိုလ်

**မန္တလာတက္ကသိုလ်** သည် မြန်မာနိုင်ငံ၊ မန္တလေးတိုင်းဒေသကြီး၊ အမရပူရမြို့နယ် ရန်ကုန်-မန္တ​လေးလမ်း​ပေါ်တွင် တည်ရှိသည့် တက္ကသိုလ်တစ်ခု ဖြစ်သည်။ ပညာရေး ဝန်ကြီးဌာန၊ အဆင့်မြင့်ပညာဦးစီးဌာန လက်အောက်တွင် ပါဝင်သည်။

## သမိုင်းကြောင်း 
မန္တလာတက္ကသိုလ်ကို မန္တလာကောလိပ်အဖြစ် ၂၀၁၂ ခုနှစ် ဒီဇင်ဘာလ ၁ ရက်နေ့တွင် စတင်ဖွင့်လှစ်ခဲ့သည်။ ၂၀၁၆ ခုနှစ်အတွင်းတွင် မန္တလာကောလိပ်ကို မန္တလာဒီဂရီကောလိပ်အဖြစ် အဆင့်တိုးမြှင့်ခဲ့သည်။၂၀၂၀ပြည့်နှစ် စက်တင်ဘာလ ၁ရက်​နေ့တွင် မန္တလာဒီဂရီ​ကောလိပ်အပါအဝင် ​ဒီဂရီ​ကောလိပ်/ကောလိပ် (၆)​ကျောင်းကို တက္ကသိုလ်အဖြစ် အဆင့်မြှင့်တင်​ခဲ့သည်။

## ကိုးကား
NGC 428

**NGC 428** သည် စီတပ် ကြယ်စုတန်းမှ ခရုပတ်ပုံစံ ဂယ်လက်ဆီဖြစ်ပြီး တည်ဆောက်ပုံမှာ NGC 5645 နှင့် ဆင်တူသည်။ ၂၀၁၅ ခုနှစ်တွင် ဟာဘယ် အာကာသ တယ်လီစကုပ်မှ မြင်ကွင်းကျယ် ကင်မရာဖြင့် အနီးကပ်ရိုက်ယူခဲ့သည်။

## ကိုးကား
## ပြင်ပလင့်
*The galaxy NGC 428 (Location dependent info when to observe the galaxy in the sky)
*Supernovae 2013ct in NGC 428
*NASA/IPAC Extragalactic Database
*Images of NGC 428
စင်ကာပူ စံတော်ချိန်

**စင်ကာပူ စံတော်ချိန် (Singapore Standard Time** (**SST**) သို့မဟုတ် **Waktu Piawai Singapura** (**WPS**) ()သည် စင်ကာပူနိုင်ငံတွင် အသုံးပြုသော စံတော်ချိန်ဖြစ်ပြီး GMT (UTC+08:00) ထက် ၈ နာရီ ရှေ့သို့စောသည်။

## သမိုင်းကြောင်း 
ဗြိတိသျှ မာလာယုလက်အောက်တွင်ရှိစဉ်က စင်ကာပူနိုင်ငံသည် မလေးရှား စံတော်ချိန်အား အသုံးပြုခဲ့ပြီး ဂရင်းနစ်စံတော်ချိန်ထက် ၇ နာရီ ၃၀ မိနစ်စောခဲ့သည်။

ဂျပန်တို့၏ သိမ်းပိုက်ခြင်းကို ခံခဲ့ရပြီးနောက်ပိုင်းတွင် မာလာယုကျွန်းဆွယ်၌ ၁၅ ဖေဖော်ဝါရီ ၁၉၄၂ ခုနှစ်မှစ၍ GMT+9 တွင်ရှိသော တိုကျို စံတော်ချိန်ကို အသုံးပြုခဲ့သည်။ တရားဝင် ထုတ်ပြန်ကြေညာမှုများကို တိုကျိုစံတော်ချိန်အရ ပြုလုပ်ခဲ့သော်လည်း စင်ကာပူတွင် မတူညီသော စံတော်ချိန် ၂ ခုကို အသုံးပြုလျက်ရှိသည်။ စင်ကာပူရှိ အိမ်များတွင် ၎င်းတို့ သိမ်းပိုက်ခြင်းမခံရမီက စံတော်ချိန်အား အသုံးပြုလျက်ရှိပြီး ၎င်းတို့၏ လက်ပတ်နာရီများတွင် တိုကျိုစံတော်ချိန်အား အသုံးပြုကြသည်။

ဒုတိယ ကမ္ဘာစစ်ပြီးဆုံးသွားပြီး မာလာယုကျွန်းဆွယ်သို့ ဗြိတိသျှတို့ ပြန်လည်ဝင်ရောက်လာချိန်တွင် စင်ကာပူ၌ စစ်မတိုင်မီက အချိန်ဇုန်အား အသုံးပြုခဲ့ကြသည်။

### မလေးရှားနိုင်ငံ၏ စံသတ်မှတ်ချက် 
၁၉၈၁ ခုနှစ်တွင် မလေးရှားနိုင်ငံတွင် နိုင်ငံ၏ နယ်မြေအားလုံး၌ စံအချိန်ဇုန်အဖြစ် သတ်မှတ်ခြင်းအားပြုလုပ်ခဲ့ပြီး UTC+08:00 အဖြစ်အသုံးပြုရန် ဆုံးဖြတ်ခဲ့ရသည်။ စင်ကာပူနိုင်ငံသည် ၎င်းတို့၏ အလုပ်ချိန်များနှင့် ခရီးသွားအချိန်များကို ထိုစံတော်ချိန်အား အသုံးပြုခဲ့သည်။ ထိုပြောင်းလဲမှု၏ အကျိုးသည် ၁ ဇန်နဝါရီ ၁၉၈၂ တွင် ၎င်းတို့ စံတော်ချိန်အား နာရီဝက်ရှေ့သို့တိုးခဲ့ပြီး GMT ထက် ရှေ့သို့ ၈ နာရီစောသော စံတော်ချိန်အား "စင်ကာပူစံတော်ချိန် (Singapore Standard Time)" (SST) အဖြစ်သတ်မှတ်ခဲ့ရာ ထိုစံတော်ချိန်သည် ဟောင်ကောင်၊ တိုင်ပေ၊ ဘေကျင်း၊ မနီလာ နှင့် ပါ့သ် စံတော်ချိန်များနှင့် တူညီခဲ့သည်။ 

## ပြင်ပလင့်များ 
* Why is Singapore in the "Wrong" Time Zone?
* Singapore Standard Time 
* National Metrology Centre
NGC 159

**NGC 159** သည် ဖီးနစ် ကြယ်စုတန်းမှ ခရုပတ်ပုံစံ ဂယ်လက်ဆီဖြစ်ပြီး ၁၈၃၄ အောက်တိုဘာ ၂၈ တွင် ဝီလီယံ ဟာရှယ်ဆိုသူမှ ရှာဖွေတွေ့ရှိခဲ့သည်။ 

## ပြင်ပလင့် 
* 
* SEDS

## ကိုးကား 
*
NGC 160

thumb|NGC 160
**NGC 160** သည် အင်ဒရိုမီဒါ ကြယ်စုတန်းမှ ခရုပတ်ပုံစံ ဂယ်လက်ဆီဖြစ်ပြီး ၁၇၈၅ ဒီဇင်ဘာ ၅ တွင် ဝီလီယံ ဟာရှယ်ဆိုသူမှ ရှာဖွေတွေ့ရှိခဲ့သည်။

## ပြင်ပလင့်
* Bild von NGC 160 
* SEDS

## ကိုးကား 
*
ဖလို ရီဒါ

နာမည်ရင်းမှာ **Tramar Lacel Dillard** (စက်တင်ဘာ ၁၆၊ ၁၉၇၉) ဖြစ်ပြီး သူ၏ အနုပညာနာမည် **ဖလို ရီဒါ**ဟု လူသိများသည်။ သူသည် ကာရိုမြို့ ဖလော်ရီဒါပြည်နယ်မှ အမေရိကန် သီချင်းရေးဆရာ၊ အဆိုတော်ဖြစ်သည်။ သူ၏ ၂၀၀၈ ခုနှစ် *Low* သီချင်းသည် အမေရိကန်၌ ဖြန့်ချိပြီး ရက်သတ္တပတ် ၁၀ အထိ ဒေါင်းလုတ်ဆွဲခြင်း အများဆုံးဖြင့် စံချိန်တင်ခဲ့သည်။

## ကိုးကား
NGC 155

**NGC 155** သည် စီတပ် ကြယ်စုတန်းမှ lenticular ဂယ်လက်ဆီဖြစ်ပြီး ၁၈၈၆ စက်တင်ဘာ ၁ တွင် Lewis A. Swift ဆိုသူမှ ရှာဖွေတွေ့ရှိခဲ့သည်။

## ပြင်ပလင့် 
* 
* SEDS

## ကိုးကား 
*
NGC 313

**NGC 313** သည် မိန် နက္ခတာရာမှ ကြယ်သုံးလုံးစနစ်ဖြစ်ပြီး ၁၈၅၀ နိုဝင်ဘာ ၂၉ တွင် Bindon Stoney ဆိုသူမှ ရှာဖွေတွေ့ရှိခဲ့သည်။.

## ကိုးကား 
ကဏ္ဍ:မိန် နက္ခတ်တာရာ
Windows 3.0

**Windows 3.0** သည် မိုက်ခရိုဆော့ဖ် ကုမ္ပဏီ၏ တတိယမြောက် ဖြန့်ချိခဲ့သော ဝိန်းဒိုး စက်လည်ပတ်ရေးစနစ်ဖြစ်သည်။ မေ ၂၂၊ ၁၉၉၀ ခုနှစ်တွင် ဖြန့်ချိခဲ့ပြီး GUi စနစ်သုံး Apple ကွန်ပျူတာ၏ Commodore Amigaa နှင့် ပြိုင်ဘက်ဖြစ်ခဲ့သည်။ ယင်းနောက်တွင် Windows 3.1x ကို ထုတ်လုပ်ခဲ့သည်။ 

## ကိုးကား
## ပြင်ပလင့်
* GUIdebook: Windows 3.0 Gallery  - A website dedicated to preserving and showcasing Graphical User Interfaces
* Windows 3.1 Rocks Mailing List Support, links and freeware downloads for users of Windows 3.x.
* Windows 3.0 Modes and Memory Requirements
NGC 5490

**NGC 5490** သည် ကြယ်စုတန်း ဘိုးတီမှ ရေဒီယို ဂလက်ဆီဖြစ်သည်။

## ကိုးကား
## ပြင်ပလင့်
*Distance 
*Image NGC 5490

ကဏ္ဍ:ဘိုးတီ
NGC 163

thumb|NGC 163
**NGC 163** သည် စီတပ် ကြယ်စုတန်းမှ ဘဲဥပုံစံ ဂယ်လက်ဆီဖြစ်ပြီး ၁၈၉၀ ခုနှစ်ကတည်းက ဝီလီယံ ဟာရှယ်က ရှာဖွေတွေ့ရှိခဲ့သည်။
NGC 164

**NGC 164** သည်  မိန် နက္ခတာရာမှ ဂယ်လက်ဆီဖြစ်ပြီး ဂျာမန် နက္ခတ္တပညာရှင် Albert Marth ဆိုသူက ၁၈၆၄ ဩဂုတ် ၃ တွင် ရှာဖွေတွေ့ရှိခဲ့သည်။

## ကိုးကား
## ပြင်ပလင့်
* SEDS
* Simbad

ကဏ္ဍ:မိန် နက္ခတ်တာရာ
NGC 165

thumb|NGC 165
**NGC 165** သည် စီတပ် ကြယ်စုတန်းမှ ခရုပတ်ပုံစံ ဂယ်လက်ဆီဖြစ်ပြီး ၁၈၉၈ခုနှစ်တွင် ဝီလီယံ ဟာရှယ်က ရှာဖွေတွေ့ရှိခဲ့သည်။ ဂယ်လက်ဆီသည် NGC 164 နှင့် အိမ်နီးချင်းနီးစပ်သည်။
NGC 166

**NGC 166** (**PGC 2143** ဟုလည်းသိထား) သည် စီတပ် ကြယ်စုတန်းမှ အလင်းနှစ် ၂.၆ မီလီယံ ကွာဝေးသော ခရုပတ်ပုံစံ ဂယ်လက်ဆီဖြစ်သည်။ ယင်းအား ၁၈၈၆ ခုနှစ်တွင် Francis Preserved Leavenworth ဆိုသူမှ ရှာဖွေတွေ့ရှိခဲ့သည်။

## ကိုးကား 
## ပြင်ပလင့်
NGC 167

**NGC 167** သည် စီတပ် ကြယ်စုတန်းမှ ခရုပတ်ပုံစံ ဂယ်လက်ဆီဖြစ်ပြီး အလင်းနှစ် ၂.၂ မီလီယံ ကွာဝေးသည်။

## ကိုးကား
ခရစ် ပရတ်

**ခရစ္စတိုဖာ မိုက်ကယ်** "**ခရစ်**" **ပရတ်** (born June 21, 1979) သည် အမေရိကန် ရုပ်ရှင်မင်းသားဖြစ်ပြီး ၂၀၀၂ ခုနှစ် *Everwood* TV ဇာတ်လမ်းတွဲ၊ ၂၀၀၉ ခုနှစ် *Parks and Recreation* ဇာတ်လမ်းတွဲမှ နေရာရလာခဲ့သည်။ ၂၀၀၈ ခုနှစ်ထုတ် Wanted (၂၀၀၈)  *Moneyball* (၂၀၁၁)၊ *The Five-Year Engagement* (၂၀၁၂)၊ *Zero Dark Thirty* (၂၀၁၂)၊ *Delivery Man* (၂၀၁၃)၊ *Her* (၂၀၁၃) ရုပ်ရှင်တို့တွင် ဇာတ်ပို့အဖြစ် ပါဝင်သရုပ်ဆောင်ခဲ့သည်။ သူသည် ကွန်ပျူတာ အထူးဖန်တီးချက်များပါဝင်သော ၂၀၁၄ ခုနှစ်ထုတ် *Guardians of the Galaxy* ဆူပါဟီးရိုး ရုပ်ရှင်ဇာတ်ကား၌ Starlord အဖြစ်သရုပ်ဆောင်ခဲ့ရာ ရေပန်းစားသော ရုပ်ရှင်မင်းသားဖြစ်လာခဲ့သည်။
နာမည်ကြီး တိုင်းမ်မဂ္ဂဇင်း၏ ဩဇာအရှိဆုံး နှစ်စဉ် လူ ၁၀၀ စာရင်းတွင် ပါဝင်လာခဲ့သည်။

## ကိုးကား
ကဏ္ဍ:အမေရိကန် အမျိုးသား ရုပ်ရှင်သရုပ်ဆောင်များ
NGC 210

**NGC 210** သည် စီတပ် ကြယ်စုတန်းမှ ခရုပတ်ပုံစံ ဂယ်လက်ဆီဖြစ်ပြီး ၁၇၈၅ အောက်တိုဘာ ၃ တွင် ဝီလီယံ ဟာရှယ်ဆိုသူမှ ရှာဖွေတွေ့ရှိခဲ့သည်။ ယင်းဂလက်ဆီ၏ လက်မောင်းနားတွင် အရွယ်အစား ၁၅.၉ ရှိသော ဆူပါနိုဗာ SN 1954R တစ်ခု ဖြစ်ပွားခဲ့သည်။

## ပြခန်း
## ကိုးကား
NGC 162

**NGC 162** သည် အင်ဒရိုမီဒါ ကြယ်စုတန်းမှ ကြယ်တစ်စင်းဖြသ်ပြီး ၁၈၆၂ တွင် Heinrich d'Arrest ဆိုသူမှ ရှာဖွေတွေ့ရှိခဲ့သည်။

## ကိုးကား 
*
အဘိုး ဝိရောဓိ

**အဘိုး ဝိရောဓိ** ဆိုသည်မှာ အတိတ်ကာလသို့ အချိန်ခရီးသွားပြီး ပြောင်းလဲချက်များကြောင့် ဖြစ်လာသော ဝိရောဓိဖြစ်သည်။ ယင်းနာမည် ရလာပုံမှာ လူတစ်ယောက်သည် အတိတ်ကာလသို့ ခရီးသွားပြီး သူ့အဘိုးကို သတ်ပစ်မိရာ သူ့အဖေနှင့်အမေတို့ တည်ရှိမှုကို ဖျက်ဆီးသလိုဖြစ်၍ သူကိုယ်တိုင်လည်း မတည်ရှိတော့သည့်ဖော်ပြချက်မှ ဖြစ်သည်။ အတိတ်ကာလမှ ကဂျိုးကဂျောင်ကျသော မည်သည့်အကြောင်းအရာမဆို အဘိုးဝိရောဓိနှင့် သက်ဆိုင်သည်။

## ကိုးကား
NGC 161

thumb|NGC 161
**NGC 161** သည် စီတပ် ကြယ်စုတန်းမှ ဘဲဥပုံစံ ဂယ်လက်ဆီဖြစ်ပြီး ၁၈၈၆ နိုဝင်ဘာ ၂၁ တွင် Lewis A. Swift ဆိုသူမှ ရှာဖွေတွေ့ရှိခဲ့သည်။

## ပြင်ပလင့်
* SEDS

## ကိုးကား 
*